recursal/SuperWikiNEXT-32B huggingface dataset:
**安倍晉太郎**（安倍晋太郎／あべ しんたろう，1924年4月29號—1991年5月15號），日本政治人，前農林大臣、內閣官房長官、通產大臣、外務大臣、自民黨國會對策委員長、自民黨政務調査會長、自民黨總務會長、自民黨幹事長。二仔係日本首相安倍晉三。

生平
--

### 早年

1924年4月29號，安倍晉太郎響日本東京市四谷區（即依家東京都新宿區）出世，籍貫山口縣大津郡油谷町（即依家長門市）。安倍家族響當地都算係名門望族，係個經營釀造業（主要係釀酒同鼓油）嘅地主。

老豆安倍寬係戰前日本國會議員，唔支持東條英機，係出嗮名嘅反戰議員。阿媽靜子係陸軍大將大島義昌個孫。大伯父安倍慎太郎係個生意人，有少少錢，又做過山口縣議會議員。

不過，安倍寬同靜子響晉太郎出世85日之後就離婚，晉太郎跟住老豆返山口縣住，響嗰度渡過佢嘅童年。

佢先後入讀舊制山口中學校（即依家山口縣立山口高等學校）、第六高等學校（岡山市），1944年入讀東京帝國大學法學部（即依家東京大學法學部）。響二戰末期，佢曾經成為海軍滋賀航空預備學生、加入過神風特攻隊。

大學畢業之後，響每日新聞社做嘢。1946年，老豆安倍寬死於心肌梗塞，第二年大伯母亦都過身。1951年5月，安倍晉太郎同岸信介個女岸洋子結婚。

### 政治生涯

1987年，安倍（右）同時任美國總統列根
1956年，外父岸信介出任石橋內閣嘅外務大臣，安倍因而唔撈新聞社、改為出任外務大臣秘書官。1957年，岸信介成為首相，安倍就擔任內閣総理大臣秘書官。響1958年嘅第28屆日本眾議院議員總選舉，佢出選山口縣第一區，成功當選。雖然響1963年落選，但四年後再度當選，而且一直連任到佢死為止。

安倍響黨內原先屬於十日會（又叫岸派，以岸信介為首），響岸信介退出政壇後，十日會變成清和政策研究會，安倍亦因此加入清和研。出於背景，安倍響角福戰爭入面全力支持清和研阿頭福田赳夫。

響出任過自民黨農林、外交、國防各部會副部會長同埋農林政務次官之後，響1974年出任三木武夫內閣嘅農林大臣，係佢第一次入閣。跟住佢做自民黨國會對策委員長，1977年出任福田改造內閣嘅內閣官房長官，任內協助達成中日和平友好條約。1978年福田想要出選自民黨總裁，安倍為咗幫福田就提出希望解散眾議院，之不過響金丸信反對下就未成事。

1982年，鈴木善幸唔撈首相，因而舉行黨總裁大選，福田為咗對抗親田中嘅中曾根康弘，所以支持安倍出選。但由於黨內唔係太多人支持佢，佢最後都係輸咗。同年中曾根內閣成立，搵嚟安倍出任外務大臣。佢響外交上面都有啲成績：靠住外父岸信介響美國嘅人脈，佢聯同中曾根修復之前轉差嘅日美關係；之後又改善咗日蘇同日中關係。1986年7月，佢接替福田赳夫，出任清和研會長；同年又出任自民黨總務會長。

響當時，佢同竹下登、宮澤喜一合稱做「安竹宮」，係嗰陣日本政壇嘅三大領袖。1987年，中曾根宣佈唔做首相，諗住響呢三大領袖入面揀一個人接班。最終中曾根揀咗竹下，而唔係當時最多人支持嘅安倍：有講法係佢同竹下傾掂數，等竹下做完再畀安倍上位；亦有指係佢自己讓位畀竹下。同年11月，竹下內閣成立，而佢就出任自民黨幹事長，任內大力支持引入消費税。

1988年，佢嘅秘書捲入里庫路特醜聞，佢因而受到牽連。

### 病發同過身

1989年，因為身體出問題而去到順天堂大學醫學部附屬順天堂醫院留院，之後證實係胰臟癌，5月做手術切咗胰臟、十二指腸同埋一部分嘅胃。7月出院。

1990年，安倍先後出訪蘇聯同埋美國，遊說雙方停止冷戰。同年眾議院選舉，佢派出大量清和研成員參加。同年8月病情惡化，跟住兩次入院。當二仔兼秘書安倍晉三同佢講「係癌症」嗰陣，佢嘅反應係「啊，果然係咁」。佢最後因為身體問題而取消響9月20號訪問蘇聯。

1991年4月，時任蘇聯總統戈巴卓夫訪問日本，佢出席歡迎午宴，呢次係佢最後一次公開現身。5月15號，佢響順天堂大學醫學部附屬順天堂醫院過身，終年67歲。

由於安倍當時係派系阿頭，外父又做過首相，佢又唔係冇料，臨死前佢本身係繼任首相嘅有力人選，點知就響呢個時候病死，因而畀人叫做「苦命嘅首相候補」，而佢二仔安倍晉三都覺得好遺憾。

屋企
--

安倍全家福，由左起係岸洋子、安倍晉三、本人、安倍寬信
阿爺安倍彪助，舊姓椋木，後嚟娶咗阿嫲安倍タメ（タメ直譯係「為」），加上安倍タメ個大佬安倍慎太郎早死、冇仔女，所以彪助就成為安倍家嘅婿養子。佢哋得一個仔，就係安倍寬，安倍晉太郎個老豆。

至於安倍晉太郎個阿媽本堂靜子，佢係陸軍軍醫監本堂恒次郎大女、陸軍大將大島義昌孫女。後嚟佢改嫁，生咗另一個仔西村正雄（即安倍同母異父嘅細佬）。

* 老婆：岸洋子（岸信介大女）
	+ 大仔：安倍寬信（新抱：幸子，牛尾治朗大女）
		- 孫：安倍寬人
	+ 二仔：安倍晉三（新抱：昭惠，森永製菓前社長松崎昭雄大女）
	+ 三仔：岸信夫（後嚟做咗岸信和個契仔，入繼岸家，新抱：智香子）
		- 孫：岸信千世

攷
-

1. ↑  〈野島剛／安倍晉三閃辭首相，政壇魔咒與祖孫友台情誼的傳承 - 報導者 The Reporter〉. *www.twreporter.org* (臺灣中文). 喺2021-11-25搵到.

|  |  |
| --- | --- |
|  | 呢篇同日本人相關係楔位文。歡迎幫維基百科擴寫佢。睇 • 論 • 改 • 歷 |
呢篇文講座位安全帶。搵緊高空安全帶嘅話，請睇〈**安全帶 (高空) ‎**〉。
三點式安全帶
飛機上兩點式安全帶
汽車三點式安全帶汽車三點式安全帶
**安全帶**係交通工具或機動遊戲嘅安全裝備，令到搭客固定喺座位度，避免因為突然急停或者轉彎因為慣性而造成意外。

種類
--

座位安全帶類型包括：

* 車廂司機同乘客用嘅安全帶
* 兒童座位安全帶
* 膊頭式安全帶（主要係過山車用）
* 全身式安全帶（機師用）

安全效果
----

最早期嘅汽車冇安全帶，由於當時未有車身安全結構嘅概念，啲人認為甩身跳出去比壓扁喺車箱度好，不過後嚟遇過好多意外之後發現，車禍嘅人並唔能夠跳出車箱逃生。而經常係因為身體卡喺車門，或者太近其他損壞嘅車，俾自己揸嘅車所壓過而受傷；於是改變咗安全觀念，認為固定喺車度先至係最有效嘅保護，透過伸縮結構同固定結構嘅組合，保障車裏面人嘅安全並減少衝擊。

安全帶只可以一個人使用，絕對唔可以多人共用。雖然現代嘅車輛嘅結構可以減低碰撞，若果唔帶安全帶，有機會會飛出車外，亦可能會撞到車上嘅硬物，就算有安全氣袋，基於慣性原理，突然間碰撞嘅撞擊力非常大。

正確佩戴方法
------

安全帶嘅橫帶應該橫過大脾，而唔係肚，用嚟固定囉柚；斜帶應該橫過膊頭中間，緊貼胸部至鎖骨位置；帶扣應該喺身側邊而唔係身上；必要時，可以調校安全帶長度；確保安全帶冇其他物件纏住或壓住，並且冇扭曲，然後先至扣緊。如果有需要，可以將安全帶適當噉盡量收緊，不過應該令到自己覺得舒適。唔好用夾夾喺安全帶度，因為會令到安全帶嘅功能大大降低。

孕婦佩戴方法
------

孕婦佩戴安全帶，橫帶嗰部分應該調低到兩臀骨位置，即係肚之下同大脾骨之上，將帶緊貼盤骨，盤骨係人體最堅固嘅骨骼之一。唔好將安全帶橫過肚度。斜帶嗰部分應該橫過兩胸中間同肚嘅上面，調校安全帶到舒適為止。如安全帶纏住頸部，可以將座位適當調校。

睇埋
--

* 安全氣袋

出面網頁
----

* 運輸署 - 汽車座位安全帶
**公民力量**，簡稱**公力**，係香港一個政黨，喺1993年12月成立，由八個時任沙田區議員發起，因此號稱「沙田執政黨」。但係到2019年區議會選舉，公民力量輸到一席都冇，俾外界形容係「滅黨」。

歷史
--

1993年12月，8個沙田區議員成立咗公民力量，當中大粒啲嘅劉江華同蔡根培都係喺港同盟走出嚟。

第二年嘅區議會選舉，公民力量派10個人出嚟選（包括劉江華、蔡根培、韋國洪、湯寶珍、何厚祥、陳國添、林康華、李錦明、黃澤標、梁志堅），全部贏晒，就係咁就奠定咗「沙田執政黨」嘅地位。

1998年，劉江華加入民建聯，公民力量因為幫劉江華拉票嘅關係，當時開始被視為民建聯嘅抬轎組織。

1999年之後，開始有西貢區議員（區能發、羅祥國、溫悅昌）加入，公民力量嘅勢力亦擴張到西貢區。

跟住嘅一段時期，公民力量喺西貢同沙田區穩定發展，直到2012年，因為劉江華轉戰超級區議會，公民力量開始擺脫同民建聯抬轎嘅傳統，喺新界東都派一條名單出嚟，由入黨冇耐嘅龐愛蘭帶頭，最後都係輸咗。最弊嘅係，劉江華喺超級區議會都輸咗，公民力量喺立法會冇嗮議席，不過好快，劉江華畀政府招攬，做咗政制及內地事務局副局長就開始淡出公民力量，同時潘國山亦做番區議員。

到2013年，做過沙田委任區議員嘅林大輝加入公民力量，外界都認為係林大輝係想喺下屆選舉由功能組別轉戰地方選區，但係冇幾耐，公民力量同新民黨喺2014年「結盟」，一般認為新民黨食咗公民力量，又認為劉江華今次係「賣仔」。新民黨有意喺2016年嘅立法會新界東選區出選，林大輝同龐愛蘭亦都知道自己冇行，並冇跟大隊加入新民黨，而且分別喺2015年同2016年退出公民力量。

到2015年區議會選舉，公民力量成功走出新界東，鄭捷彬（曾經做過陳國添議員助理）喺荃灣區贏咗，不過喺地頭沙田就輸返7個，導致沙田區嘅親中派同民主派打成平手，公民力量黨勢亦開始滑落，當時有分析話，公民力量同新民黨嘅結盟可能係導致慘敗嘅原因。

2016年，新民黨同公民力量派出當時寂寂無名嘅容海恩（青專網主席），公民力量其他成員繼續負責抬轎，雖則容海恩選舉嗰陣表現唔好，但係公民力量憑住地區樁腳嘅實力，始終成功保送容海恩入立法會。

到咗2017年，時任公民力量榮譽主席田北辰退出新民黨，重帶走一啲區議員，當中包括公民力量唯一嘅新界西區議員鄭捷彬（阿捷），鄭氏決定「雙退」（退出新民黨同公民力量），同田二少一齊加盟實政圓桌，結果公民力量勢力退返去沙田同西貢區。

2018到2019年，新民黨掀起咗一波退黨潮，公民力量入面，黃宇翰同林松茵都退出新民黨，但係留住會籍，而譚領律就「雙退」。

2019年區議會選舉，公民力量有19人參選，16人同時掛埋新民黨牌頭（除咗黃宇翰、林松茵、魏志偉之外）。由於葉劉淑儀成日出嚟推銷逃犯條例修訂草案，而且態度強硬，引起市民反感，加上公民力量嘅立足地（西貢、沙田）係泛民主派票倉，尤其沙田係香港修例風波之下，警民衝突特別多嘅地方，親中派喺度出選零舍艱難。最後公民力量連同新民黨，雙雙全軍覆沒，外界形容係「滅黨」。

攷
-

1. ↑  〈政治解碼：新東戰局 傳聞不絕〉. 《東方日報》. 2015年8月17號. 原先內容歸檔喺2016年10月12日. 喺2016年9月23日搵到.
2. ↑  2014年與新民黨結盟 公民力量捧蛋 未來4年絕迹議會 ，東方日報，2019年11月27日

出面網頁
----

* 公民力量

| * 睇
* 傾
* 改
香港 香港政黨 |
| --- |
| **本土派** | 本土民主前線 - 青年新政 |
| **民主派** | 民主黨 - 公民黨 - 人民力量 - 社民連 - 工黨（職工盟） - 街工 - 民協 - 新同盟 - 公專聯 - 土地正義聯盟（自決派） |
| **城邦派** | 香港復興會 - 香港市民黨 |
| **中間派** | 民主思路 - 新思維 |
| **建制派** | 民建聯 - 自由黨 - 工聯會 - 新民黨（公民力量） - 勞聯 - 專業會議 - 經民聯（西九新動力） - 新論壇 - 實政圓桌 - 新界大聯盟 - 港島聯 - 九社聯 - 新社聯 - 專業動力 - 民生圓桌 |
| 睇埋：香港政治、香港立法會、香港區議會、非建制派、抗爭派 |
| How to read a taxoboxHow to read a taxobox**可樂果** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 雙子葉植物 Dicotyledons |
|
|
|
|
|
|
|
| 目 | 錦葵目 Malvales |
|
|
|
|
|
|
|
|
| 科 | 錦葵科 Malvaceae |
| 亞科 | Sterculioideae |
|
|
|
|
| 屬 | **可樂果屬 *Cola***Schott & Endl. |
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 種 |
| 共125種，以下只列出部份* 漸尖可樂果 *C. acuminata*
* *C. anomala*
* *C. attiensis*
* *C. boxiana*
* *C. bracteata*
* *C. cecidiifolia*
* *C. clavata*
* *C. duparquetiana*
* *C. gigantea*
* *C. gigas*
* *C. glabra*
* *C. heterophylla*
* *C. hypochrysea*
* *C. letestui*
* *C. lizae*
* *C. lourougnonis*
* *C. lukei*
* *C. metallica*
* *C. mossambicensis*
* *C. nigerica*
* 光亮可樂果 *C. nitida*
* *C. octoloboides*
* *C. pachycarpa*
* *C. philipi-jonesii*
* *C. porphyrantha*
* *C. praeacuta*
* *C. reticulata*
* *C. scheffleri*
* *C. semecarpophylla*
* *C. suboppositifolia*
* *C. umbratilis*
* *C. usambarensis*
* *C. vera*
* *C. verticillata*
 |
|

**可樂果**（粵拼：ho2 lok6 gwo2；學名：Cola）係原產於非洲熱帶雨林嘅錦葵科植物。佢哋同南美洲嘅可可有關。佢哋係常綠喬木，可以長達20米高，葉長30厘米，呈卵形同有光澤。

用途
--

可樂果含有咖啡因，味道係苦嘅。喺一啲西非地方，可以單一或一組噉𡁻可樂果。好多時喺慶典度，都係用可樂果來招呼族長或賓客。西非嘅穆斯林因為唔可以飲酒，好多人都鍾意𡁻可樂果。𡁻可樂果可以減輕因為肚餓而造成嘅病楚，但係經常𡁻就會令到啲牙染色。

可樂果曾經係可口可樂嘅成份。由於可樂果含有大量嘅致癌物──亞硝基化合物，為咗避免引發癌症嘅食品安全問題，亦為咗降低成本，可樂公司喺1955年唔再用可樂果，改用人工香料同咖啡因萃取物來取代。

喺非洲以外嘅地方，例如印尼、巴西、牙買加等潮濕地方，有可樂果嘅栽培種。

可樂果可以治療百日咳同哮喘。裏面嘅咖啡因可以做支氣管擴張藥，令到氣管擴張同吸入空氣。

醫藥療效
----

可樂果可以有興奮劑同欣快劑嘅作用，就好似其他含有黃嘌呤嘅植物，例如可可、茶、咖啡、瓜拿納同瑪黛茶。不過可樂果嘅效用卻好唔同，佢可以造成強烈嘅欣快感。佢哋可以令中樞神經系統同心臟興奮。動物實驗發現可樂果有強壯劑同分解脂肪嘅特性，同激發分泌胃酸。人類研究發現可樂果有正性變時同輕微嘅利尿作用。佢可以增強人類嘅警覺性同體能、振奮情緒、增加觸覺敏感性、壓抑食慾同催情。食咗可樂果之後會提升體溫、血壓同呼吸率，效果可以長達6個鐘。

化學成份
----

可樂果嘅成份包括有咖啡因（大概2-3.5%）、可可鹼（大概1-2.5%）、茶鹼、兒茶酚、酚、棟贛紅、老鷹紅、甜菜鹼、蛋白質、澱粉質、脂肪、硫胺素、核黃素、菸鹼酸、抗壞血酸、糖、纖維素、水、鈣、鉀、鐵、貝他胡蘿蔔素同丹寧酸。

安全問題
----

可樂果含有大量亞硝基化合物，而亞硝基化合物係會致癌嘅，所以可樂果食用安全令人懷疑。
庫珀聯盟現址
1876嘅庫珀聯盟
**庫珀聯盟**（英文：**Cooper Union**，全稱 **The Cooper Union for the Advancement of Science and Art**，｢庫珀科學藝術發展聯盟｣）係紐約曼克頓嘅一間嘅私立大學。1859年時由 Peter Cooper 建校。

學校有三個學院：Irwin S. Chanin 建築學院、藝術學院，同埋 Albert Nerken 工程學院。佢只提供本科嘅教育，全校得千零個學生，不過喺工程建築呢方面好出名，亦係出名嘅美術學校。

佢雖然係私立大學，但係創校以來主課程一直都係免學費，直至2013年4月因為財政困難，決定收學費，被舊生、學生、教職員同部分校董強烈反對，喺校方無視反對方提出嘅財政方案之下，結果鬧上法庭，2015年庭外和解，2021年宣佈預計最遲2029年可以恢復免學費。

史
-

美國工業家 Peter Cooper 喺1859年開咗庫珀聯盟。佢自己先讀過唔夠一年嘅書，靠努力賺咗好多錢，重發明咗美國第一個蒸汽火車發動機。有錢之後佢就開始做地產、保險同鐵路，不過一直希望可以畀犀利啲細路仔提供免費嘅書讀。然後佢就起咗學校嘅第一棟建築，Foundation Building，由 Fred A. Petersen 設計嘅意大利棕石大樓。

1860年2月27號嗰時，林肯總統去到學校嘅 Great Hall 發表咗 Cooper Union speech，鬧奴隸制同埋 Stephen A. Douglas 喺聯邦問題上邊嘅立場。呢次令到 Great Hall 好出名，之後就一直有美國總統來講嘢，包括 Grant、Cleveland、Taft、老羅斯福、Woodrow Willson 同埋克林頓。

連出去
---

* 學校網站

註
-

1. ↑  有人指創校初期，畀得起錢嘅學生會畀錢，但係其實並唔係庫珀嘅原意，另外有人指喺人人都收全資獎學金嘅制度之下，所有學生人人平等，冇人有資格睇低任何一個同學，教學質素唔收錢好過收錢。

攷
-

1. ↑  Maranzani, Barbara (September 1, 2018) [April 24, 2013]. "After 155 Years, It's the End of an Era at Cooper Union" (美國英文). 喺2023年6月12號搵到.
2. ↑  Iyer, Sangu. "Save Cooper Union" (美國英文). 喺2023年6月12號搵到.
3. ↑  Perta, Litia (2011年12月10號). "Why Cooper Union Matters". *The Brooklyn Rail* (美國英文).第Dec11–Jan12號. 喺2023年6月12號搵到.
4. ↑  "How we got here" (美國英文). Committee to Save Cooper Union. 喺2023年6月12號搵到.
5. ↑  "About the legal action" (美國英文). Committee to Save Cooper Union. 喺2023年6月12號搵到.
6. ↑  Halperin, Julia (1 September 2015). "Lawsuit against Cooper Union comes to an end". *The Art Newspaper* (美國英文). 喺2023年6月12號搵到.
7. ↑  Boucher, Brian (April 1, 2021). "The Cooper Union Says It Is on Track to Restore Tuition-Free Education by 2029, Despite Pandemic-Related Setbacks" (美國英文). 喺2023年6月12號搵到.
搞清楚 **越秀區兒童公園**喺2004年12月28號～2015年3月5號期間嗌過**廣州市兒童公園**。

---

越秀區兒童公園正門（2015年12月28號）
**越秀區兒童公園**（粵拼：jytut6 sau3 keoi1 ji4 tung4 gung5 jyun2\*4）係中國廣東省廣州市嘅一間兒童公園，喺越秀區嘅人民南路東邊，仁濟西路北邊，仁濟路西邊，一德路南邊嘅地皮嗰度。呢間公園之前係從2004年12月28號開園到2015年3月5號為止嘅廣州市兒童公園所在地。

史
-

內文：廣州市兒童公園
之前嘅廣州市兒童公園就喺而家中山四路嘅南越王宮博物館嗰度。後嚟喺2001年12月15號，廣州市嘅考古團隊喺中山四路嘅兒童公園一帶發現咗同南越王墓時期啲文物（包括而家嘅城隍廟）先至將廣州市兒童公園搬到而家人民南路附近一帶重喺2004年12月28號重新開放。喺2013年中，廣州市政府又話規劃喺全市起12間兒童公園出嚟，其中就包括咗而家嘅越秀區兒童公園，結果喺2014年6月1號，白雲新城嘅綠地中心隔籬搞咗第間廣州市兒童公園出嚟，而人民南嗰度就變咗廣州市兒童公園嘅分園。喺2015年3月5號，人民南嘅分園就閂門升級改造，由於2015年5月20號嘅白雲新城總園二期搞好嗮，結果呢間公園降級成而家嘅越秀區兒童公園，喺2015年5月31號重新開放。

攷
-

1. ↑  越秀区：童年天地 儿童公园 互聯網檔案館嘅歸檔，歸檔日期2016年3月5號，. 廣東文化網
2. ↑  广州"南越国"全面发掘将申报世界文化遗产(图) 新浪 （2001-10-30）
3. ↑  越秀区儿童公园开始升级改造 互聯網檔案館嘅歸檔，歸檔日期2015年7月11號，. 廣州日報大洋网 （2015-03-06）
4. ↑  新广州市儿童公园六一开放 波浪滑梯复建 广州本地宝（转大洋网） 2015-05-20
5. ↑  遛娃新去处！广州全市13个儿童公园对外开放 互聯網檔案館嘅歸檔，歸檔日期2015年7月17號，. 南方网 （2015-06-01）

| * 睇
* 傾
* 改
廣州市入面嘅兒童公園 |
| --- |
| 廣州市兒童公園 | 白雲區兒童公園 | 黃埔兒童公園 | 增城區兒童公園 | 番禺兒童公園 | 南沙兒童公園 | 蘿崗兒童公園 | 海珠區兒童公園 | 越秀區兒童公園 | 天河區兒童公園 | 花都區兒童公園 | 荔灣兒童公園 | 從化區兒童公園 |
**公車上書**，即喺**公車孝廉連署上書**，指康有爲喺大清光緒廿一年（1895年）同埋梁啟超等公車孝廉聯名向北京光緒皇帝上書，反對係甲午戰爭輸畀大日本帝國嘅大清政府簽訂喪權辱國嘅《馬關條約》。咁做被認為係維新派登上歷史舞台嘅標志，亦被認為係中國群眾政治運動嘅開端。

根據好多嘅文獻證據，例如茅海建等唔少學者表示，康有爲所謂嘅組織「公車孝廉連署上書」，實則係一次自吹自擂嘅事件，剩係得80人參加連署，唔係好似康有爲話有成千幾人。康有爲嗰時召集到80個廣東人嘅連署。就喺嗰陣時，廣東舉人陳景華嘅上書都有280人嘅連署，遠勝康有爲。真正成功嘅上書，實由嗰時嘅翁同龢、李鴻藻、汪鳴鑾等京城高官發動組織，目的係阻撓簽訂《馬關條約》。

背景
--

光緒廿年（1894年）中日甲午戰爭，大清輸畀日本。光緒廿一年（1895年）春，參加完乙未科會試嘅各省舉人雲集北京，等待發榜。李鴻章同伊藤博文簽訂《馬關條約》內割讓臺灣同埋遼東，要賠白銀二萬萬兩嘅消息突然傳出嚟，群情激憤。4月22號，康有爲、梁啟超寫成一萬八千字嘅《上今上皇帝書》，內地十八省同奉天三省（中國東北）舉人接連響應，有一千二百幾人連署。5月2號，由康、梁二人帶頭，各省舉人同埋幾千北京官民聚集係「都察院」門口請代奏光緒皇帝。

結果同影響
-----

雖然，上書畀大清官方拒絕，但係社會上產生咗巨大影響。康有爲佢哋以「變法圖強」為號召，組織強學會，喺北京、上海等地發行報紙宣傳維新思想。嚴復、譚嗣同亦喺其他地方宣傳維新思想。之後，光緒皇帝起用康有爲、梁啟超等，史稱**戊戌變法**或**百日維新**。

公車上書同戊戌變法都先後失敗，但係就從此喚醒維新思想、激勵愈來愈多中國人諗吓中國點樣救亡圖存於歐日列強帝國主義，喺中國史上有重要地位。

爭議
--

2005年北京大學歷史學教授茅海建喺《近代史研究》第3期同第4期發表《「公車上書」考證補》，根據中國第一歷史檔案館所藏檔案同理其已公開發表過嘅檔案文獻，從政治決策高層嘅角度，重新審視公車上書嘅背景、運作過程同其影響力。其觀點係：「公車上書」有兩個唔同嘅概念，一個係由政治高層發動、京官組織嘅上書，其數量有成31件，簽名嘅舉人有1555人次，且上書已達御前；令一個係由康有爲組織嘅18行省舉人聯名上書，嗰次係一次流產政治事件。而且康有爲組織嘅18省聯名上書，並唔係都察院唔肯收，而係康有爲根本就冇送去。因此學術界進行咗廣泛而激烈嘅討論，並且對「公車上書」進行咗更深入審視同研究。根據好多學者嘅睇法，康有爲係進行政治宣傳同埋回憶嗰時（最明顯如《康南海自訂年譜》）存在着好多冇尊重事實嘅地方，而且又有好多吹水造假嘅現象。

如茅海建等多個學者根據好多文獻認為康有爲所謂嘅組織舉人聯名上書，事實上係一次流產嘅政治事件。公車上書實則係由當時嘅翁同龢、李鴻藻、汪嗚鑾等京城高官發動組織，目的係阻撓《馬關條約》嘅簽訂。亦有研究者認為，嗰陣時清政府內部已經趨於求變，即使係保守派嘅徐桐同榮祿，亦曾對變法出過力。公車上書嗰時，18省「公車」絕大多數都冇參加康組織嘅簽名，佢只係徵集到80名廣東人嘅簽名。而就一個人嘅陳景華就鼓動咗一場280幾人嘅簽名「廣東公車上書」。

註
-

1. ↑  「公車」指赴京會試嘅舉人，典故漢代孝廉上京師察舉，皆乘「公家馬車」。

出面網頁
----

|  |  |
| --- | --- |
|  | 維基文庫有原文：
**上清帝第二書** |

* 康有為公車上書
* 茅海建《"公車上書"考證補（一）》
* 茅海建《"公車上書"考證補（二）》
* "公車上書"真相
* 有關公車上書的學術研究與爭論


1. ↑  茅海建《"公车上书"考证补（一）》 互聯網檔案館嘅歸檔，歸檔日期2020年12月19號，.、茅海建《"公车上书"考证补（二）》 互聯網檔案館嘅歸檔，歸檔日期2020年12月19號，.
2. ↑  豆棚閑話：康有為这這人近乎骗子
3. ↑  茅海建《"公車上書"考證補（一）》 互聯網檔案館嘅歸檔，歸檔日期2020年3月15號，.、茅海建《"公車上書"考證補（二）》 互聯網檔案館嘅歸檔，歸檔日期2020年12月19號，.
呢篇文講嘅係中華民國成立早期嘅政黨。想搵而家嘅臺灣政黨，睇吓「**公民黨 (臺灣)**」。
**公民黨**係中華民國初期嘅公開政黨，喺1913年（民國2年）9月18號成立。

歷史
--

二次革命之後，留喺國會嘅國民黨穏健派願意同袁世凱支持嘅國會第二大黨進步黨合作。進步黨為咗安定國會嘅運作，亦同意合作。見到呢個情況，中華民國臨時大總統袁世凱覺得有必要喺進步黨之外重新組織御用政黨，吩咐北京政府總統府秘書長梁士詒組織新政黨。梁士詒卻聯合小政黨潛社、集益社等組成公民黨。梁士詒係交通系嘅最高領袖之一，所以公民黨事實上係交通系掌握嘅政黨。主要幹部有李慶芳、梅光遠、權量、陸夢熊等

梁士詒喺《公民黨政見書》度寫，公民黨嘅政綱係「以國家權力實行政治統一，增進人民福利，為本黨確信之政權，隨時發表政策，求國民多數之同情」。梁士詒主張選舉袁世凱為正式大總統。10月6號，喺袁世凱同梁士詒嘅指示之下，軍警包圍住國會議場，經過3輪投票，選出袁世凱為大總統。梁士詒因為權力大而被稱為「小總統」。

1913年11月4號，國民黨議員438人嘅議員資格俾袁世凱剝奪。11月15號，國會正式停止。梁士詒領導嘅交通系自此之後依然行使政治權力，公民黨之後事實上失去咗存在嘅意義。

參考
--

1. 1 2  謝彬『民國政黨史』1924年（中華書局版、60頁）。
2. ↑  孟森; 楊國楨 (2006). 《明清史講義》. 五南圖書出版股份有限公司. p. 4. ISBN 978-986-7332-50-9.
**越秀山體育場**（粵拼：jyut6 sau3 saan1 tai2 juk6 coeng4）
係廣州市嘅一間體育場，喺越秀區嘅越秀公園入面，鎮海樓嘅正南邊，應元路嘅東邊。呢個體育場三邊有越秀山圍住，凈係得南邊嘅路去到應元路嗰頭。北邊嘅幾個門口平時係唔對外嘅，凈係得足球場有大型比賽或活動嗰陣先至開畀人（重要有門飛先至可以入去）。呢間體育場見證南粵足球嘅興起同埋衰落，重俾人話係廣州人最有回憶嘅體育場（啫係廣州街坊話嘅「福地」噉解）。

歷史
--

清代原先重係彈藥庫，到民國後，陳炯明時代規劃好搞成運動場地，1926年前啟用。命名粵秀山公園運動場，當其時重係泥地，設施較為簡陋。

喺1949年10月易幟後，嗰年嘅11月由於廣州市要辦「慶祝廣州解放文藝演出」，就要起間可以坐到成萬個觀眾嘅場地，最後就揀咗呢嚿荒廢咗好多年嘅舊泥地足球場，而呢個舊嘅泥地足球場係嗌過「觀音山足球場」嘅名。嗰度三面環山，東西長180幾米，南北闊83米，啱好搞到個群眾性大型活動嘅地區。

就喺1950年元旦，廣州市政府又組織咗好多個項嘅體育表演喺觀音山足球場度辦。而越秀山體育場就喺1950年3月開始逳手起喇，有成萬位廣州市民組成嘅義務勞動大軍，喺嗰陣時嘅廣州市市長——葉劍英元帥嘅號召嚟負責起嘅。到咗1950年10月14號，越秀山體育場正式投入營運。嗰時啱好係辦到慶祝廣州解放一周年嘅廣州市第一屆人民體育運動會。到咗1953年，越秀山起咗個大型足球場同一條400米嘅跑道，而1956年嗰陣重整大咗個大門同埋東南、東北兩邊挾埋可以坐到28000觀眾嘅看台。

1957年11月7號，越秀山體育場辦咗紀念俄國十月革命40周年嘅文藝同埋煙花晚會，就喺19點30分到嘅5號門附近發生咗單嚴重嘅人踩人事件。因為啲差佬攔唔住出面想入場嘅觀眾，搞到場面失控，而門入面嘅梯形座位度，前面幾排人冚唪唥都俾後面衝入嚟嘅人壓到。呢單嘢有33個人死咗、16個人重傷、41個人輕傷。

喺文革嗰陣，廣州地區組織幾萬人參加嘅集會遊行、批鬥大會都喺呢度辦。

1972年8月17號，廣東隊同香港流浪隊喺越秀山體育場踢嘅比賽入面發生咗波迷喺上面跌咗落嚟壓冧下面看台嘅觀眾，搞到有死傷。呢單嘢係越秀山體育場入面，唯一一次冧看台。

2009年3月6號，越秀山體育場做過廣州醫藥（今日嘅廣州恆大淘寶）嘅主場。
1987年11月20號——1987年12月5號，第六屆全國運動會嘅足球比賽喺呢度辦過。

2001年11月11號——2001年11月25號，第九屆全國運動會嘅足球比賽喺呢度辦過。

2010年11月12號——2010年11月27號，第16屆亞運會嘅足球比賽喺呢度辦過。

2011年，由於越秀山體育場唔符合亞足聯畀嘅亞洲冠軍聯賽球場嘅標準，廣州恆大隊就將聯賽主場比賽搬到去天河體育中心嗰度，喺越秀山體育場入面凈係踢過2011年嘅中國足協杯比賽、預備隊比賽同埋二隊嘅比賽。就喺嗰年7月份，深圳鳳凰隊就嚟解散時俾富力地產收購咗，重喺2011年嘅中甲聯賽入面，波隊改咗名嗌廣州富力足球俱樂部，而波隊嘅主場都重係丼喺越秀山體育場度踢重一直用到而家。喺2012年嘅中超後半賽季，由於越秀山體育場按返亞足聯嘅標準嚟升級嘅關係，所以佢嘅主場比賽暫時搬咗去大學城體育場度。就喺嗰年10月，廣州富力足球俱樂部同埋廣州市體育局、廣州市足協、越秀山體育場快相關決策層商提咗份亞足聯嘅整改方案，其中廣州富力隊要負責起座位同VIP通道呢2項最緊要嘅嘢，雖然話足球會識喺水泥級度起個座凳，但凈係得18000個到，有可能要睇水嚟加差唔多20000個到嘅活動座凳出嚟。

喺2015年初，由於廣州富力隊入咗亞冠，結果呢個場地攞咗嚟做富力隊嘅亞冠主場，但係富力隊喺嗰度唔爭氣，三場主場正賽唔單止未贏過，重一球都入唔到。

設施
--

呢間體育場係包括咗一個標準足球場同埋田徑跑道。而場上嘅梯級觀眾位係用水泥鋪出嚟嘅，從南向北嚟睇，一共劃開咗27個區，其中南邊同埋北邊嘅看台有頂棚，東邊冇看台，但係有好似座塔噉嘅門樓，佢係體育場嘅日常辦公場地。而呢間體育場先後喺1956年、1977年、1980年、1987年、1997年同埋2009年搞咗大規模嘅裝修，家陣嘅田徑跑道已經改咗係國際標準嘅105×68米嘅塑膠地跑道。而足球場嘅草皮方面，就係鋪住中國內地比較先進嘅「蘭引三號」。而梯級觀眾位、電子顯示屏、功能房都搞咗下升級之外，重搞咗個流水噴泉入嚟。

足球紀錄
----

南看台23區嘅波迷陣
由於越秀山體育場長期都係廣州隊嘅聯賽主場。所以越秀山體育場嘅氣氛都幾火爆下，而呢個火爆喺中國內地係出嗮名。

1960年8月7號，嗰陣時嘅廣州足球隊同黎巴嫩嘅李星隊喺越秀山體育場度踢，結果廣州隊主場6-0狂炒李星隊，呢個紀錄係越秀山體育場踢嘅廣州隊，喺國際賽事入面最多贏波嘅記錄。

呢個足球場重出過好多位廣東省市同國家級嘅優秀運動員。尤其係中國足壇入面比較出名嘅南粵波星——楊菲蓀、容志行、古廣明，趙達裕、彭偉國、胡志軍等都喺越秀山體育場入面踢過波先至出咗名。

2004年嘅中甲聯賽，廣州日之泉嘅主場比賽出現咗一個賽季未輸過波嘅紀錄。

2006年嘅中甲聯賽，廣州醫藥隊嘅平均入場人數甚至高過除咗山東魯能之外嘅冚唪唥中超聯賽球隊主場嘅平均入場人數，重喺2007年聯賽最後一輪入面，創咗越秀山體育場嘅入場記錄。嗰時每場比賽都有2個電視台同1個電台嚟搞直播，喺中國足壇入面好少見。其中體育場南看臺嘅23、24區重係波迷聯盟嘅年票區。

2008年，嗰時廣州賽區嘅越秀山體育場俾中國足協列入年度中超最佳人氣賽區。

越秀山體育場重攞過廣東省優秀場館經營示範單位。

附近嘅交通
-----

* 巴士：
應元路站
* 地鐵：
2號綫：紀念堂站

註
-

1. ↑  〈存档副本〉. 原著喺2015年2月4號歸檔. 喺2015年10月26號搵到.
2. ↑  〈广州冲超十年磨一剑 越秀山体育场见证历史〉. 网易. 原著喺2015-02-10歸檔. 喺2009-03-06搵到.（簡體中文）
3. ↑  〈兴建越秀山体育场纪事〉. 广州文史. 原著喺2011-04-11歸檔. 喺2009-03-06搵到.（簡體中文）
4. ↑  〈五十年前的严重挤踩事故〉. 广州足球网. 原著喺2006-12-09歸檔. 喺2009-03-06搵到.（簡體中文）
5. ↑  〈越秀山体育场拟投2000万建瀑布喷泉〉. 《南方都市报》. 原著喺2007-09-26歸檔. 喺2009-03-06搵到.
6. ↑  〈超千亿元亚运投资如何监管〉. 南方报业网. 原著喺2010-09-11歸檔. 喺2010-09-08搵到.
7. ↑  〈中超颁奖-山东黄袍加身 上海外援荣膺最佳球员〉. 中國足協. 喺2009-03-06搵到.`{{cite web}}`: CS1 maint: url-status (link)（簡體中文）
8. ↑  〈场馆介绍〉. 广州体网. 原著喺2009-03-28歸檔. 喺2009-03-06搵到.（簡體中文）

座標: 23°08′21″N 113°15′39″E﻿ / ﻿23.13917°N 113.26083°E﻿ / 23.13917; 113.26083
**鞋匠舞**，丹麥童謠，玩得唱遊，又跳得土風舞。亦叫**鞋匠之作**，又或用第一句為名，**首先咁向**。唱遊扮鞋匠，後尾飲醉酒。動作揸拳兩手前捲後捲，拍手，至後跳舞步，樂曲都幾開心。

舞指普卡依種舞，音樂二拍四，約莫十九世界四十年代出現。支曲正正啱咁跳法。

英國用線轆取代，叫捲返線轆，法國就叫捲線。日本叫糸卷之歌。三者都做捲綫，玩法有同有異。菲律賓同臺灣都有各自版本，只不過改得面目全非。

日本幼稚園會教依支歌，就咁日本都幾流行。

起源不明，時間不明，大概十九世紀出現，可能先有舞曲，後有詞。英國一八九一年，雜誌有類似英國版歌詞。一九〇九年英國有書講土風舞同唱遊，提到丹麥鞋匠舞，有曲譜同跳法，但無歌詞，然而見到完完全全土風舞，並非唱遊。

各地
--

英國版玩法
丹麥文**Skomagerpolka**，又寫**Skomagerstykket**，或用第一句**Først den ene vej**。英文**Wind the Bobbin** **Up**。法文**Enroulez le Fil**。日文**糸巻きの歌**，通常純平假名**いとまきのうた**，或簡單啲**いとまき**。日文另一系引丹麥講鞋匠，**靴屋の踊り**、**陽気な靴屋さん**、**靴屋のおじさん**。臺灣叫**小鞋匠**。菲律賓叫**Ikot Hila Pok Gupit**。

攷
-

1. ↑  〈靴屋のポルカ（踊り）Skomagerpolka〉.
2. ↑  "Først den ene vej/Den sødeste vals - "Jydsk på Næsen" (DK)".
3. ↑  "Skomagerpolka I Syng med Sigurd I Sigurd Barrett".
4. ↑  〈いとまきのうた（糸巻きの歌）〉.
5. ↑  〈[ 童軍歌曲 ] 外國童軍歌選 (三) -- 小鞋匠 ( Shoemaker's Dance，いとまきまきの歌，いとまき )〉.
6. ↑  "West Yorkshire Childhood Ditties". *The Yorkshire County Magazine*: 80–81.
7. ↑  "The Yorkshire County Magazine".`{{cite web}}`: CS1 maint: url-status (link)
8. ↑  Buchenal, Elizabeth. *Folk Dances and Singing Games*.
9. ↑  "Folk-dances and singing games; twenty-six folk-dances of Norway, Sweden, Denmark, Russia, Bohemia, Hungary, Italy, England, Scotland and Ireland".`{{cite web}}`: CS1 maint: url-status (link)
**谷巴丹拿**(George Cooper Turner，—1860年)係19世紀一個狀師(即家下律師)，曾經係澳洲新南威爾斯政府同香港政府嘅皇家狀師(Crown Solicitor)，處理香港政府嘅法律事宜。佢未做皇家狀師之前，亦做過Civil Crown Prosecutor。

1839年，新南威爾斯將皇家狀師分成兩種，一種係刑事，另一個種係民事。11月，谷巴丹拿上任代替Francis Fisher，做民事皇家狀師。而佢做到1849年就離開。十年間，佢喺雪梨租過買過好多物業。

之後有話佢移民去美國加洲。之後因唐氏家族嘅關係，來咗香港。佢入咗香港政府做皇家狀師。喺官報入便，會見到佢用未士谷巴丹拿(英文：G. COOPER TURNER)嘅名義，幫香港政府追錢。未士，即Messer，即係今叫嘅先生。

另外崇基學報，亦提過佢有唐人做文員，例如1856年嘅唐阿扶(T'ong A-foo)咁。

佢喺1860年，死喺香港。

注
-

1. ↑  Joseph Fowles. "Sydney in 1848".
2. ↑  "Crown Solicitor's Office New South Wales".
3. 1 2 3  "Supplementary Archaeological Assessment - former Rachel Forster Hospital" (PDF). 原著 (PDF)喺2007年9月4號歸檔. 喺2008年1月19號搵到.
4. ↑  香港政府 (1857). 《香港官報》.
5. ↑  *The Hong Kong Directory*.
6. ↑  〈崇基學報〉 (PDF).
7. ↑  Hong Kong Public Records Office HKRS144-4-105 Will dated 4 April 1858 probate file PROB 248/1861
8. ↑  Ernest John Eitel. *Europe in China*.
喺理論電腦科學上，一條**運算問題**wan6 syun3 man6 tai4（英文：**computational problem**）係一嚿數學物體，代表一個或者一拃可以用電腦（運算機械）解決嘅問題。

圖靈機
---

內文：圖靈機
圖靈機（Turing machine）係廿世紀運算理論最常分析嘅運算模型。

一部圖靈機嘅運作如下：一部圖靈機會讀取一條分做若干個格嘅帶，條帶每個格裏面都會有個符號（可以係 1 同 0 等多個款）；喺每一個時間點，部圖靈機個讀取器都會位於條帶其中一格，而部機就會做以下三個基本作業當中是但一個：

1. 讀取讀取器下嗰格係乜符號；
2. 編輯嗰格－寫一個新嘅符號落去或者刪除咗嗰格佢；
3. 將條帶向左或者向右移一格，等個讀取器可以讀取打前嗰個格隔蘺嘅一個格。

一條圖靈機輸入帶嘅抽象圖解；{\displaystyle s\_{i}} 代表第 {\displaystyle i} 款符號。
圖靈機呢部抽象機械就噉睇好似好簡單，但查實可以計到好多嘢。

>  **例：圖靈機計加減法**  
> 
> 
> 
> 想像以下嘅演算法，條帶上面有兩個數值，{\displaystyle x} 同 {\displaystyle y}，兩個都用二進制表達，而兩個數之間同條帶嘅起始有個 `$` 做標示，即係話部機會讀嘅輸入會類似噉嘅樣：
> 
> 
> * `$0010$0011`（**0010** 喺二進制係 2，而 **0011** 喺二進制係 3）。
> 
> 
> 再想像部圖靈機跟以下嘅演算法行：
> 
> 
> 
> ```
> // 由 x 嗰度減 1，再加 1 落 y 嗰度，直至 x = 0 為止。
> repeat until x == 0, then HALT {
>  // 用 T2（睇下面）
>  subtract 1 from x
>  // 用 T1（睇下面）
>  add 1 to y
> 
>  go back to the first $
> }
> 
> ```
> 
> T2（將個數減 1）如下：
> 
> 
> 1. 攞補充－將 1 冚唪唥變做 0，0 冚唪唥變做 1；
> 2. 將個數加 1（睇 T1）；
> 3. 再做一次補充。
> 
> 
> T1（將個數加 1）如下：
> 
> 
> 1. 如果喺個數嘅左邊盡頭（$）起始，行去個數嘅右邊盡頭；
> 2. 由右邊開始行，將所有 1 變做 0，直至
> 3. 將第一個 0 變成 1。
> 
> 
> 例如如果輸入係 `$0010$0011`，部機行完一次段演算法之後，條帶嘅狀態就會變成 `$0000$0101`（**0101** 喺二進制入面係 5）－呢一部圖靈機曉做加減數。
> 
> 
>

複雜度
---

睇埋：運算複雜度理論

>  **Info：旅行商問題**  
> 
> 
> 
> 旅行商問題（travelling salesman problem）係一條好出名嘅難解問題。想像家陣有個 sell 士seu1 si2要去做推銷，佢攞住幅地圖，知自己要去勻香港、澳門、深圳、珠海、東莞、佛山、中山同廣州等多座喺珠江周圍嘅城市，然後佢自然想搵出一條最短可能路線，條路線要達到
> 
> 
> 1. 行勻嗮咁多座城市、
> 2. 每座城市淨係經過一次、兼且
> 3. 起點同終點係同一笪地方
> 
> 
> 呢三點。廣義化些少嘅話，旅行商問題可以當做任何
> 
> 
> * **Input**：攞幅有若干粒節點嘅圖，
> * **Output**：畀出一條最短可能嘅線，達致「去勻嗮啲節點、每粒節點淨係經過一次、起點同終點係同一點」。
> 
> 
> 呢條問題就噉望落好似好簡單，但事實表明佢係條難解問題：想像家陣用窮舉搜尋嚟解旅行商問題，將啲可能路線組合冚唪唥睇嗮佢－睇勻「香港-深圳-東莞-...」同「香港-深圳-珠海-...」... 如此類推等咁多個組合，噉做嘅時間複雜度會係
> 
> 
> {\displaystyle O(n!)}
> 咁多，當中 {\displaystyle n} 係指節點嘅數量。呢個情況極冇效率（可以睇返上面大 O 符號相關嘅圖表），個 {\displaystyle n} 大些少已經會搞到部機做唔到「喺有限時間內出答案」；而且上面呢個情況只係最簡單嗰隻旅行商問題－如果要响現實世界解旅行商問題，部機仲起碼要考慮埋「每條路線成本都唔同」噉嘅問題，因為正常嚟講條條路嘅特性（長度同塞車嘅機率呀噉）都唔同。自從廿世紀起，旅行商問題就吸引咗好多電腦科學同商學工作者嘅關注，例如一間企業會想計劃自己送貨路線嗰陣，就要面對好似旅行商問題噉嘅情況－送貨路線設計得唔好，會搞到燃料等嘅成本明顯上升。
> 
> 
> 
> 
> |  |  |  |  |  |  |  |
> | --- | --- | --- | --- | --- | --- | --- |
> | 
> 
> |  |
> | --- |
> | 用德國做旅行商問題嘅例子。圖入面見到柏林。 |
> | 用德國做旅行商問題嘅例子。圖入面見到柏林。  |
> 
> 
> 
> |  |
> | --- |
> | 旅行商問題嘅抽象圖解 |
> | 旅行商問題嘅抽象圖解  |
> 
> 
> 
> |  |
> | --- |
> | 喺現實，仲要考慮埋路線嘅**成本**，例如唔同路線長度唔同，上圖每條路線掕住嘅數－20、34、35 ...－表示咗佢個成本。 |
> | 喺現實，仲要考慮埋路線嘅**成本**，例如唔同路線長度唔同，上圖每條路線掕住嘅數－20、34、35 ...－表示咗佢個成本。  |
> 
>  |
> 
> 
>

睇埋
--

* 難解問題

攷
-

1. ↑
2. ↑  Petzold, C. (2008). *The annotated Turing: a guided tour through Alan Turing's historic paper on computability and the Turing machine*. Wiley Publishing.
3. ↑
4. 1 2 3
5. ↑  Woeginger, G.J. (2003), "Exact Algorithms for NP-Hard Problems: A Survey", *Combinatorial Optimization - Eureka, You Shrink! Lecture notes in computer science*, vol. 2570, Springer, pp. 185-207.
6. ↑  Ulyanov, M. V. & Fomichev, M. I. (2015). Resource characteristics of ways to organize a decision tree in the branch-and-bound method for the traveling salesmen problem. *Бизнес-информатика*, (4 (34)), 38-46.
空軍一級上將陳燊齡
**陳燊齡**（1924年8月9號—2017年2月9號）係中華民國空軍一級上將，乳名**四鐵**，號**楫奇**，佢喺中華民國北平市出世，於1989年－1991年接替郝柏村就任中華民國參謀總長，畢業於國立西北工學院航空工程系同空軍官校18期。

簡歷
--

陳燊齡喺八年抗戰期間，就讀西北工學院航空工程系，後轉學至空軍軍官學校。畢業後於第二次國共內戰嘅永年、張家口、石家莊、長春、錦州、瀋陽、太原、平津、舟山等戰役擔任空中掩護同後勤補給。佢係長春圍城之役唯一被救出嘅脫險人員。

1949年12月，中華民國政府遷往臺灣後，佢初擔任偵巡中國大陸東南沿海任務。

1953年，中華民國國防部高層選派佢到美國參加中華民國空軍首批噴射機換裝訓練（F-84G雷霆機（英文：Republic F-84 Thunderjet））。之後歷任中華民國空軍中隊長、大隊長、少將聯隊長、總司令部作戰署長、中將副總司令、國防部參謀本部二級上將副參謀總長及總司令等重要軍職。

1989年12月5號，佢接替郝柏村出任參謀總長職位，並擔任該軍事要職至1991年為止。佢喺總長任內，其權力比起前任總長郝柏村縮減好多，不過仍然係當時穩住中華民國政經情勢嘅軍方關鍵人物。

2017年2月9號，陳燊齡喺臺灣臺北市逝世，終年92歲。

參考資料及註釋
-------

1. ↑  〈一九四九的補遺，中時電子報〉. 原著喺2009年12月20號歸檔. 喺2017年6月14號搵到.
2. ↑  〈1948，"抢救新郎"行动〉. 原著喺2013年9月27號歸檔. 喺2017年6月14號搵到.
3. 1 2  陳燊齡辭世享壽93歲 蔡總統惋惜不捨中央社，2017年2月9號
4. ↑  Lu, Hsin-hui (2017年2月9號). "Former head of ROC Air Force Chen Hsing-ling dies". *Focus Taiwan* (英文). 原著喺2018年12月15號歸檔. 喺2017年3月4號搵到.

連出去
---

* 中華民國總統府，戰略顧問介紹

|
|  |
| **中華民國國防部** |
| 前任：**郭汝齡** | **中華民國空軍總司令第十任1986年7月－1989年11月** | 繼任：**林文禮** |
| 前任：**郝柏村** | **中華民國參謀總長第十三任1989年12月5號－1991年12月5號** | 繼任：**劉和謙** |
**革命暴力**（粵拼：gaak3 ming6 bou6 lik6）
或叫做**暴力革命**，指用武裝嘅手段進行革命，同義詞有**革命武裝**，**武裝革命**，佢同和平革命係相對。不過，內戰本身唔一定就係革命或者係反革命。

研究共產主義暴力
--------

### 馬克思，恩格斯

1848年，馬克思同恩格斯喺《共產黨宣言》，推薦革命要以暴力方式進行。

>  共產黨宣言—四、共產黨人對各種反對黨派嘅態度(節錄)：
> 
> 
> 共產黨人到處都努力爭取全世界嘅民主政黨之間嘅團結同協調。共產黨人唔洗去隱瞞自己嘅觀點同意圖。
> 佢哋公開宣布：自己嘅目的只有用暴力推翻全部現存嘅社會制度先至達到。等統治階級喺共產主義革命面前「發抖吧」。無產者喺今個革命中失去嘅只係鎖鏈。佢哋獲得嘅會係整個世界。
> 
> 
> 
>   
> 
> 
> 
> 

但係到1872年，首屆第一國際研究過和平革命有機會。同埋1875年，哥達綱領批判得斐迪南·拉薩爾嘅批評係「投機取巧」。

1895年，恩格斯對普選做評估，民主選舉進行嘅制度革命。

### 列寧

列寧對暴力革命立場更清晰，因為佢話：「唔(不)用暴力革命？咁(那)簡直係(是)空想！」。《國家與革命》指出：「資產階級國家由無產階級國家代替，不能通過'自行消亡'，根據一般規律，只能通過暴力革命。」而列寧主義入面清楚講明透過「暴力革命」而唔理「生產力好壞」，共產主義政權一定可以建立，所以佢發動血腥嘅俄國十月革命，再建立蘇聯，結果佢親手組成第一個共產主義國家同首個共產國際聯合體。

馬列主義中「暴力革命」成為日後，中國國共內戰、朝鮮半島韓戰、越戰等共產黨嘅核心思想。而佢哋發動戰爭嘅結果成為革命者嘅範本，令機械公式嘅革命出現，周圍變天造成「骨牌效應」。而基於政見對立，資本主義國家同中立國（如帝制、宗教國等）都遠離佢班友，二戰後世界外交上出現保護主義同低潮，即為「冷戰」。

### 毛澤東

新中國建立者毛澤東講話上、「毛澤東語錄」上，甚只係講國共內戰嘅所見所聞，佢係馬列主義、革命暴力嘅守業者，並以佢嘅「毛澤東思想」進一步發揚光大。

>  敵人係唔會自行消滅嘅。無論係中國嘅反動派，或係美國帝國主義喺中國嘅侵略勢力，都唔會自行退出歷史舞台。
> 
> 
> 
>   
> 
> 
> 
> 

### 日本共產主義

日本人嘅共產主義革命暴力產自20世紀50年代，有名嘅日本馬克思組織（如赤軍）都會支持使用「革命暴力」。共產黨以暴力推翻天皇嘅行動，日本帶嚟零碎而長期嘅內亂，主要係指國內少數派嘅恐襲，例如：特拉維夫機場掃射事件、血五一事件。

### 東歐劇變

東歐劇變造成資本主義同埋推翻社會主義，對馬克思主義嚟講係反革命。革命本身仍然係獨立嘅和平革命同埋列寧嘅斷言，成為暴力革命到羅馬尼亞爆發。南斯拉夫屬於民主化嘅，所以係已經和平噉進行，喺當時嘅共和國同自治國家獨立嘅內戰就出現。

今日嘅暴力革命
-------

現代嘅暴力革命主要發生喺第三世界發展中國家嘅共產主義暴力革命，或者係其他嘅意識形態，例如恐怖主義。例如中國，雖然係發展中國家，但而家仲未再見到有全國性暴力革命。而發達國家，好似日本等地政府就聲稱，實行暴力革命係受警方嚴密監視嘅左翼組織，令今日喺大國入面因革命暴力而造成嘅殺戮、內亂都少咗。

革命作品
----

### 電影

* 《絕地狂逃》
* 《同根生》
* 《新最佳拍檔》
* 《省港旗兵第四集--地下通道》
* 《洪福齊天》
* 《表姐﹐你好野﹗ 》
* 《鬼幹部》
* 《濟公》
* 《一九四九之劫後英雄傳》
* 《異域》、《異域2》
* 《國產凌凌漆》
* 《新古惑仔之少年激鬥篇》
* 《功夫》
* 《黑社會2以和為貴》

### 書籍

* 《共產黨宣言》
* 《毛澤東語錄》
* 《國家與革命》
* 《齊瓦哥醫生》
* 《動物農莊、動物莊園》
* 《上書習近平》
* 《習近平與他的情人們》

參考
--

1. ↑  〈2012年06月21日17:44，人民日報。〉. 原著喺2020年3月28日歸檔. 喺2016年2月6日搵到.

睇埋
--

* 流血
* 革命
* 暴力單位
* 暴力嘅反思
* 和平革命
**公民－公民黨**（西班牙文：Ciudadanos - Partido de la Ciudadania；加泰羅尼亞文：Ciutadans - Partit de la Ciutadania），簡稱**公民黨**（Cs），係西班牙嘅一個保守自由主義政黨，喺2006年3月4號成立。黨嘅主要活動喺加泰羅尼亞並逐漸擴大到全國，主張保衛西班牙語喺加泰羅尼亞嘅使用，反對加泰羅尼亞民族主義。近年嚟，公民黨喺西班牙政壇上迅速崛起。並喺2017年12月區域選舉表現出色，成為加泰隆尼亞議會中最大嘅單一政黨。

政治立場
----

主張加強西班牙喺歐盟嘅角色，反對加泰羅尼亞獨立，主張加泰羅尼亞繼續留喺西班牙。

政黨使用「加泰羅尼亞係我嘅家園，西班牙係我嘅國家，歐洲係我們嘅未來」嚟表達黨嘅政治主張。雖然自認為係中間偏左嘅社會自由主義政黨，但係被認為同中間偏右嘅人民黨比較接近。

2016年西班牙大選之後，公民黨支持人民黨組成少數派政府。

2019年4月西班牙大選之後，公民黨成為第三大黨，超越我們可以聯盟成為第三大黨。但係唔夠七個月之後慘敗，阿爾韋特·里維拉辭去領袖職位。

參考
--

1. ↑  dia, Salamanca RTVE al. "Albert Rivera: "El nacionalismo es una ideologia obsoleta"". 原著喺2020年10月28號歸檔. 喺2020年4月25號搵到.
2. ↑  "Albert Rivera, a los que le llaman facha: "En Cataluña, lo mas progresista es facha"".
3. ↑  "Catalexit?". *The Economist*. January 7th-13th: 19. 2017.
**運算物理學**（英文：**computational physics**）係指用科學運算方法（例如電腦模擬）解決物理學上撞到嘅問題嘅領域。

物理學通常都會用一大柞方程式（尤其係微分方程）表達某啲變數之間嘅關係，用呢啲變數組成嘅模型嚟描述研究緊嘅現象。做物理學相關工作嘅人成日都會用電腦模擬嚟解一啲冇得用解析解（簡單講即係齋靠操弄方程式）嚟解決嘅問題－呢啲問題往往係要做「想像 {\displaystyle x=1}，個答案係噉噉噉，想像 {\displaystyle x=2}，個答案係噉噉噉...」噉嘅運算方法嚟解（睇埋數值分析），而當個冇得用解析解嚟解嘅問題涉及複雜系統嗰陣，變數嘅數量多得好交關，難以靠人手計嚟解決個問題，於是研究者就會用電腦模擬嘅方法，叫部電腦（例如）「計 {\displaystyle x=1} 嗰陣嘅答案，計 {\displaystyle x=2} 嗰陣嘅答案... 再將呢啲答案畫一條線出嚟睇」。

例子
--

例如類似以下呢段 C 碼噉嘅碼可以攞嚟模擬喺牛頓力學（Newtonian mechanics）二維空間下郁動嘅粒子：

```
...
 while (currentTime < totalSimulationTime) { // 當 currentTime < totalSimulationTime，一路做...
 for (int i = 0; i < NUM\_PARTICLES; ++i) { // 家陣模擬若干粒粒子，foreach 粒子，做...
 Particle \*particle = &particles[i];
 Vector2 force = ComputeForce(particle); // 有個子程序計吓呢粒粒子受緊幾多力。

 Vector2 acceleration = (Vector2){force.x / particle->mass, force.y / particle->mass};
 // 上面呢行碼係用牛頓第二定律計粒粒子跟住嘅加速度。

 particle->velocity.x += acceleration.x \* dt; // 用加速度 update X 軸速度...
 particle->velocity.y += acceleration.y \* dt; // 用加速度 update Y 軸速度...
 particle->position.x += particle->velocity.x \* dt; // 用速度 update X 軸位置...
 particle->position.y += particle->velocity.y \* dt; // 用速度 update Y 軸位置...
 }
 PrintParticles(); // 按啲粒子嘅位置，更新個畫面嘅樣。
 currentTime += dt; // currentTime 上升 1。
 }
...

```

註釋
--

1. ↑  會輸出一個列表，列嗮啲數值出嚟。
2. ↑  初始化嗰部份省略咗。

睇埋
--

* 運算性科學

攷
-

1. ↑  Numerical Solution of Differential Equations.
2. ↑  Video Game Physics Tutorial - Part I: An Introduction to Rigid Body Dynamics. *Developers*.

| * 睇
* 傾
* 改
物理學各領域 |
| --- |
| 研究宇宙嘅基本定律嘅科學 |
| 基礎 | 
* 物理學哲學
* 理論
* 實驗
* 數理
* 運算
* 應用
* 物理量
* 能量
* 物質

 |  |
| 古典 | 

|  |  |
| --- | --- |
| 古典力學 | 
* 連續介質力學（固體力學 · 流體力學）
* 天體力學
* 分析力學

 |
| 電磁學 | 
* 古典電磁學
* 靜電學
* 靜磁學

 |
| 
* 熱力學
* 統計力學
* 光學（幾何光學 · 物理光學）
* 聲學

 |

 |
| 現代 | 

|  |  |
| --- | --- |
| 量子力學 | 
* 量子電動力學
* 量子場論
* 量子引力

 |
| 
* 相對論（狹義相對論 · 廣義相對論）
* AMO（原子物理學 · 分子物理學）

* 凝聚態物理學
* 粒子物理學
* 核子物理學
* 天體物理學
* 物理宇宙學

 |

 |
| 跨學科 | 
* 物理化學
* 地球物理學
* 材料科學
* 生物物理學
* 心理物理學
* 量子運算

 |
| 睇埋 | 
* 物理學史
* 物理學家
* 萬有理論
* 諾貝爾物理學獎
* 物理引擎
* 數學（應用）

 |
| Category **物理分類** ·  Commons page **共享資源** |
**運頭角山**（Wan Tau Kok），又叫**鬼仔崗**、**圓崗**、**差館山**、**旗杆山**（Flagstaff Hill），喺香港新界，係大埔運頭角一笪地方，響大埔河邊，有個山仔，地勢高過周圍。運頭角原本係海角，所以叫角，喺正大埔河出大埔海出口。後尾因為大埔新市鎮發展，填海變內陸。

運頭角曾經係新界管治中心，係理民府所在地。家下亦都學校林立。大埔墟火車站喺正佢南面。

史
-

按早年英軍地圖，運頭角原本有條村，都係叫運頭角，所以佢周圍就叫運頭角。條村原本喺個山仔頂。

1898年7月1號，英國由大清手上得到新界。但接收要到1899年。香港政府揀咗呢度升旗，並立草棚做差館。期間好唔順利，因爲發生新界六日戰，戰事由此地開始。四月三號同十四號，畀人火燒草棚。呢處畀人隔山槍擊。英軍要派軍艦軍隊入大埔鎮住。十六號喺處升旗，英國正式接收新界。草棚後尾變差館。一九零七年，起咗理民府，打理全新界。後尾經過歷年分治，改為北約理民府，尾後又改做大埔理民府。所以運頭角係新界管治機要。

1910年代，運頭角南面起咗九廣鐵路。而運頭角個山，同北面一個更矮嘅山之間，有大埔公路穿過。

路
-

運頭角有車路運頭角里上山，直至理民府舊大樓為止，即係家下羅定邦童軍中心。

古木
--

運頭角百年來種有好多樹，曾經有木棉王，喺運頭角遊樂場側邊，係全香港最大嘅木棉，高約廿三米，樹幹直徑約一米半，樹冠覆蓋約三十米，曾經入香港《古樹名木冊》中之受保護樹木。後尾因真菌入侵，根部枯死，香港政府以危害公眾安全為由，喺二零零九年十二月三號四號間斬樹。

註
-

1. ↑  古樹名木冊，康樂及文化事務署

出面網頁
----

* 懷念已陪伴着香港130年, 但因為政府不力而只用一日就被砍掉的最大木棉樹 (Facebook群組)
* 大埔百年樹王慘遭分屍（東方日報）
* 大埔運頭角遊樂場木棉樹遭移除(星島日報)
* 大埔過百歲木棉樹被斬（有線寬頻）
**運算模型**（粵拼：wan6 syun3 mou4 jing4；英文：**model of computation**）係運算理論上嘅一個概念。一個運算模型會描述一部機械內含乜嘢函數，會點樣由輸入嗰度計個輸出出嚟。電腦科學家會用運算模型進行「唔同運算機械做起運算上嚟有乜分別」嘅研究。

圖靈機
---

內文：圖靈機
睇埋：圖靈論題
圖靈機（Turing machine）係廿世紀運算理論最常分析嘅運算模型。一部圖靈機嘅運作如下：一部圖靈機會讀取一條分做若干個格嘅帶，條帶每個格裏面都會有個符號（可以係 1 同 0 等多個款）；喺每一個時間點，部圖靈機個讀取器都會位於條帶其中一格，而部機就會做以下三個基本作業當中是但一個：

1. 讀取讀取器下嗰格係乜符號；
2. 編輯嗰格－寫一個新嘅符號落去或者刪除咗嗰格佢；
3. 將條帶向左或者向右移一格，等個讀取器可以讀取打前嗰個格隔蘺嘅一個格。

一條圖靈機輸入帶嘅抽象圖解；{\displaystyle s\_{i}} 代表第 {\displaystyle i} 款符號。
圖靈機呢部抽象機械就噉睇好似好簡單，但查實可以計到好多嘢。

例：圖靈機計加減法
想像以下嘅演算法，條帶上面有兩個數值，{\displaystyle x} 同 {\displaystyle y}，兩個都用二進制表達，而兩個數之間同條帶嘅起始有個 `$` 做標示，即係話部機會讀嘅輸入會類似噉嘅樣：

* `$0010$0011`（**0010** 喺二進制係 2，而 **0011** 喺二進制係 3）。

再想像部圖靈機跟以下嘅演算法行：

```
// 由 x 嗰度減 1，再加 1 落 y 嗰度，直至 x = 0 為止。
repeat until x == 0, then HALT {
 // 用 T2（睇下面）
 subtract 1 from x
 // 用 T1（睇下面）
 add 1 to y

 go back to the first $
}

```

T2（將個數減 1）如下：

1. 攞補充－將 1 冚唪唥變做 0，0 冚唪唥變做 1；
2. 將個數加 1（睇 T1）；
3. 再做一次補充。

T1（將個數加 1）如下：

1. 如果喺個數嘅左邊盡頭（$）起始，行去個數嘅右邊盡頭；
2. 由右邊開始行，將所有 1 變做 0，直至
3. 將第一個 0 變成 1。

例如如果輸入係 `$0010$0011`，部機行完一次段演算法之後，條帶嘅狀態就會變成 `$0000$0101`（**0101** 喺二進制入面係 5）－呢一部圖靈機曉做加減數。

格仔自動機
-----

生命棋嘅圖例；黑色格代表「生」，冇色格代表「死」。
內文：格仔自動機
格仔自動機（cellular automaton）係一種離散（discrete）運算模型。一部格仔自動機會有若干個格仔，每個格仔可以有若干個可能狀態，例如「著咗」（用黑色代表）同「冇著」（用冇色代表）。攞是但一個格仔，佢都有一個初始狀態，時間 {\displaystyle t} 喺初始嗰陣係 0，{\displaystyle t} 會一吓一吓噉跳，變成 1、2、3... 等嘅離散數值；每當 {\displaystyle t} 跳嗰時，每個格仔嘅狀態會按自己同周圍格仔而家嘅狀態以及某啲事先講定咗嘅法則改變。

例：生命棋
生命棋（Conway's Game of Life）係一個出名嘅格仔自動機。生命棋嘅世界係一塊（無限大嘅）兩維四方格板，每一格（每個細胞）都有兩個可能嘅狀態：一係生（黑色），一係死（冇色）。每格會同佢上下左右以及對角嗰八個「鄰居」互動。每一步 {\displaystyle t} 嘅改變法則如下：

1. 一粒生嘅細胞，如果鄰居數量少過 2 就會死（**孤獨**）；
2. 一粒生嘅細胞，如果鄰居數量多過 3 就會死（**迫死**）；
3. 一粒生嘅細胞，如果鄰居有 2 個或者 3 個，就會生存到下一代 {\displaystyle t}；
4. 一粒死嘅細胞，如果鄰居啱啱好有 3 個，就會變成生嘅。

生命棋嘅演算法一開始行（{\displaystyle t} 開始演進），就會出好似附圖噉嘅樣嘅變化。

格仔自動機喺各科學領域上有相當嘅價值。生物學家就發現，好似生命棋等嘅格仔自動機可以攞嚟模擬好多生物學上嘅現象，例如有某啲品種嘅貝殼嘅式樣（一格格有色冇色）就係以類似格仔自動機噉嘅機制產生嘅：呢啲貝殼當中有啲色素細胞，會按照相鄰色素細胞嘅活動決定點分泌色素，從而決定個貝殼嘅色水同式樣。

一個有格仔自動機機制嘅貝殼

第啲運算模型
------

* 寄存器機（register machine）
* 遞歸函數（μ-recursive functions）
* 組合子邏輯（combinatory logic）
* λ 演算（lambda calculus）
* 馬可夫演算法（Markov algorithm）
* 有限狀態機（FSM）

... 呀噉。

睇埋
--

* 運算理論
* 電腦科學
* 系統

攷
-

1. ↑  Petzold, C. (2008). *The annotated Turing: a guided tour through Alan Turing's historic paper on computability and the Turing machine*. Wiley Publishing.
2. ↑  Toffoli, Tommaso; Margolus, Norman (1987). *Cellular Automata Machines: A New Environment for Modeling*. MIT Press. p. 27.
3. ↑  Adamatzky, Andrew, ed. (2010). *Game of Life Cellular Automata*. Springer. ISBN 978-1-84996-216-2.
4. ↑  Coombs, Stephen (15 February 2009), *The Geometry and Pigmentation of Seashells*, pp. 3–4, retrieved 2 September 2012.
**3dfx**（初時叫**3Dfx**）係一間專門制造3D顯示卡同GPU嘅公司，1994年成立，辦事處喺美國加州嘅聖何塞（San Jose）。佢係呢個領域嘅最初領導者，2000年12月25號俾主要競爭對手 nVIDIA收購，NVIDIA因為咁而要畀7000萬美元現金同埋100萬股票。

由於公司嘅顯示卡製造工序並唔開放，所以導致產品成本過高，令產品喺市場上缺乏競爭力，最終搞到公司執笠。

史
-

### Sega Dreamcast

3dfx曾經喺1997年參與世嘉嘅Dreamcast遊戲機開發工作。

### Voodoo

Voodoo 係 3dfx 嘅第一款 3D 加速晶片，佢並非單獨嘅顯示卡，而係一張 3D 子卡，需要配合 2D 顯示卡一齊用。Voodoo 喺市埸上非常受歡迎，即使佢嘅售價高過同級嘅 RIVA128、I740（當然後者嘅性能亦都比較好）。

### Voodoo Rush

3dfx 第一款 2D+3D 顯示卡，可以獨立一張嚟用，但係性能唔係咁好，銷售情況亦都唔好。

### Voodoo II

3dfx 第二款（亦係最後一款）3D 加速晶片，同樣要有 2D 卡配合先至用到。性能勁過 Voodoo 好多，兼且亦好過同期對手嘅其他晶片，銷量亦都好好，堪稱 3dfx 最好賣嘅晶片。另外佢重支持 SLI 技術，可以將兩塊 Voodoo II 同一時間使用，速度大大超過同期嘅晶片，甚至可以同 Voodoo 3 相比。

### Voodoo Banshee

Banshee 係3dfx比較成功嘅顯示卡系列。佢融合咗2D同3D（Voodoo II）顯示核心，兼容性比Rush系列更加好。

### Voodoo 3

3dfx 第一款真正嘅 AGP 2D + 3D 顯示卡晶片（唔似得 Rush 或者 Banshee 咁樣係其他廠商嘅2D晶片同3dfx嘅3D晶片嘅混合體）。性能同同期產品相近，但係就只支持 16bit 同 16MB 顯存，而且只係將接口改為 AGP 2X（亦有 PCI 版本），唔支持 AGP 2X 嘅絕大多數特性，導致性能比較輸蝕。

### Voodoo 4/5

同樣係基於 VSA-100 嘅晶片，唔同嘅係，Voodoo 4 係 VSA-100 單晶片，Voodoo 5 係多晶片。喺呢一個系列嘅顯示卡發佈之後冇幾耐，3dfx 就俾 nVIDIA 收購左。

衰退
--

面對NVIDIA嘅競爭，3dfx節節敗退。由於NVIDIA將顯示卡嘅生產交畀其他廠商製造，自己只係負責設計顯示核心，所以顯示卡嘅製造成本得以下降。相反3dfx唔肯公開顯示卡嘅生產工序，成本唔能夠下降，而且產品效能又比nVIDIA同級產品差，所以市場佔有率慢慢下降，最後俾昔日嘅對手 — NVIDIA收購。

晶片組一覽
-----

| 晶片組 | 組件 | 核心速度（MHz） | 記憶體速度（MHz） | 記憶體容量 | 連接介面 |
| --- | --- | --- | --- | --- | --- |
| Voodoo 1 | 1 Geometry Unit, 1 Texturing unit (no VGA) | 75 | 75 | 4MB or 6MB | PCI |
| Voodoo Rush v1 | 1 Geometry Unit, 1 Texturing Unit, 1 Alliance Semiconductor 2D processor | 75 | 75 | 4MB or 6MB | PCI |
| Voodoo Rush v2 | 1 Geometry Unit, 1 Texturing Unit, 1 Cirrus Logic 2D processor | 80 | 80 | 6MB | PCI |
| Voodoo 2 1000 | 1 Geometry Unit, 2 Texturing Units | 90 | 90 | 8MB or 12MB | PCI |
| Banshee | Single-Chip (**3D+VGA**) | 100 | 100 | 16MB | AGP 1x/PCI |
| Voodoo 3 1000 | Single-Chip | 125 | 125 | 8MB | AGP 2x/PCI |
| Voodoo 3 2000 | Single-Chip | 143 | 143 | 16MB | AGP 2x/PCI |
| Voodoo 3 3000 | Single-Chip | 166 | 166 | 16MB | AGP 2x/PCI |
| Voodoo 3 3500 | Graphics processor, A/V processor | 183 | 183 | 16MB | AGP 2x |
| Voodoo 4 4500 | 1個 VSA-100 核心 | 166 | 166 | 32MB | AGP 2x/PCI |
| Voodoo 5 5000 | 2個 VSA-100 核心 | 166 | 166 | 32MB\* | PCI |
| Voodoo 5 5500 | 2個 VSA-100 核心 | 166 | 166 | 64MB\* | AGP 2x/PCI |
| Voodoo 5 6000 | 4個 VSA-100 核心 | 166† | 166† | 128MB\*\* | AGP 2x |

* **3D+VGA** - Banshee 之前嘅產品只包含一個3D核心（no legacy/VGA）
* †Voodoo5 6000原先係設計成單核心同183MHz顯存時鐘，但係所有樣版喺183MHz只能夠運行一陣間就停止工作。能夠持續工作嘅VooDoo5 6000s都只能夠喺166MHz時脈下運作，因為咁3dfx決定放棄設計成183MHz嘅打算。
* \*由兩粒處理器共享；32MB 有效VRAM。
* \*\*由4粒處理器共享；32MB 有效VRAM。
市場大門口嘅牌樓
 **黃沙水產交易市場**（粵拼：wong5 saa1 seoi2 caan2 gaau1 jik6 si5 coeng4）
（注意「黃」字有地名變音，讀「簧」；英文：**Wongsha Aquatics Product Market**），簡稱**黃沙水產市場**，係廣東廣州一專業批發市場，1994年7月16號開業，喺荔灣區黃沙大道西豬欄路（珠江白鵞潭北邊河邊，舊時廣州南站隔籬同黃沙碼頭之間）。有做水產批發、零售、餐飲呢啲嘢。

佢既係中國大陸三大水產批發市場之一，又係中國大陸最大嘅鮮活水產品批發市場，亦係華南地區最大嘅水產市場。

史
-

1990年代呢度係廣州新風港嘅碼頭，維持著新風港務公司2000幾個工友嘅生計，但當其時航運業務慢慢萎縮，工友面臨失業。1994年，有人建議搞水產批發市場開闢新路，新風港務公司做咗啲分析後，定咗做市場。喺同年嘅7月16號，喺黃沙碼頭西側劃出3000方嘅地皮，搞批發市場。最早入場嘅係喺海印南呢啲地頭嘅天光墟擺檔嘅商販，搬入咗港口倉庫改造嘅簡易棚仔檔口，後期起咗水產大樓改進咗檔口環境。喺2013年開始，附近陸續開咗8間海鮮酒樓，可即劏即整市場度嘅海鮮。

概況
--

* 市場小覽
* 喺檔口度售賣嘅海產喺檔口度售賣嘅海產
* 市場度一個叫林記嘅檔口市場度一個叫林記嘅檔口
* 市場入邊嘅樣市場入邊嘅樣
* 夜晚黑好昌旺嘅市場夜晚黑好昌旺嘅市場

市場入邊有大小商戶大概400個，貨源來自大陸各地同世界廿幾個國家，有200幾個品種，包括魚蝦蟹貝等，仲有澳洲龍蝦、冰島生蠔、挪威三文魚等，每日成交金額有成2000萬，每日貨品成交有成500噸。附設碼頭可同時停泊3000噸、300噸、100噸位嘅船幾十條倒。市場檔主據話多係潮汕同客家人，随著市場做大生意，大交易嘅都轉去隔離嘅如意坊新風中轉站做。

搬遷
--

廣州市政府諗著搞「退二進三」，計劃再喺市區整地產，喺2006年五湖四海集團就同番禺嘅洛溪村簽落20年嘅租約，入手村嘅15萬方嘅舊廠地，準備搞畀政府計劃搬出黄沙嘅批發市場。而預計一旦子市場搬遷會影響超過10萬業者嘅生計。由2007年開始，一路搞計劃搬市場，圍繞著原址嘅開發計劃、市場重新安置等問題，市場、檔主同政府僵持多年，而開初計劃接收嘅五湖四海水產市場經轉為漁人碼頭。

市場主理陳智勇話，市場搬咗去芳村嘅話，市場會慢慢流失客流人氣同冇曬聲氣，認為靠簡單行政指令係搞唔返一個一樣嘅市場嘅，街坊同檔主亦都唔贊成搬遷計劃。喺2015年5月19號荔灣區綜合行政執法局派員，開著勾機去拆市場西邊同南邊沿江嘅31個檔口，引起外界再次關注市場可能搬遷，執法隊同商户一度僵持。嗰時政府預想搬市場嘅三個新候選地點係芳村嘅龍溪、東沙碼頭同東洛圍。

2018年8月10號，廣州市規劃局控規修訂向公眾徵詢，諗著將市場搬到芳村東南邊嘅沙洛片區，即係當局至尾揀咗東洛圍（原廣州造船廠隔籬）。

攷
-

1. ↑  广东知名水产批发市场大全！他们的鱼虾蟹都卖到这里来了，买海鲜来这里逛！ 互聯網檔案館嘅歸檔，歸檔日期2018年8月10號，. 2017-06-11
2. ↑  西猪栏路 互聯網檔案館嘅歸檔，歸檔日期2018年8月10號，. 廣州地情網 2015-05-11
3. ↑  全国最大水产市场将搬迁 黄沙水产市场20年繁华一梦 互聯網檔案館嘅歸檔，歸檔日期2018年8月10號，. 粤港餐饮微杂志 2014-06-19
4. ↑  广东黄沙水产市场搬迁势在必行　辉煌多年问题也多 互聯網檔案館嘅歸檔，歸檔日期2018年8月10號，. 2009-07-07 信息时报
5. ↑  南都美女记者探广州深夜食堂，吃水蟑螂的表情……不可描述 2017-06-26 南方都市报
6. ↑  民企"摸着石头过河"老厂房打造创梦社区 番禺微改造"以点带面"盘活村级工业厂房 互聯網檔案館嘅歸檔，歸檔日期2018年9月30號，. 张艳芬 湛婷 廣州文史
7. ↑  黄沙水产市场搬迁有望加速 互聯網檔案館嘅歸檔，歸檔日期2018年8月10號，. 2015年11月2日 广州日报
8. ↑  广州黄沙水产市场搬还是不搬 两派意见争执不下 互聯網檔案館嘅歸檔，歸檔日期2018年8月10號，. 信息时报 2009年07月08日
9. ↑  这次动了真 广州黄沙水产市场拆铺31间 互聯網檔案館嘅歸檔，歸檔日期2018年8月10號，. 2015年05月20日 新快报
10. ↑  黄沙水产市场要搬迁？ 互聯網檔案館嘅歸檔，歸檔日期2018年8月10號，. 2015年06月08日 南方日报
11. ↑  老广吃海鲜要换地方了 黄沙水产市场拟搬到芳村东洛围 金羊网 2018-08-10

連出去
---

|  |  |
| --- | --- |
|  | 維基同享有多媒體嘅嘢：**Wongsha\_Aquatic\_Product\_Market** |

* 黄沙水产，"永不落幕"的水产交易盛会 广州港集团
**寶崗體育場**（粵拼：bou2 gong1 tai2 juk6 coeng4）
，係廣東廣州嘅一間體育場，場館喺1952年啟用，位置喺海珠區寶崗大道新鳳祥大街93號（廣州市初級電工技能鑒定實操考場北邊200m地方）。

佢係海珠區人民政府屬下嘅單位，亦係荔灣區業餘學校嘅所在地。

史
-

19世紀西人來華，引入咗唔少體育運動，其中就包括賽馬運動。廣州最先有賽馬係喺光緒初年，嗰陣就喺**寶岡**整開**夷人跑馬場**，南海詩人張品楨《清修閣稿》卷七有《鬥馬行》詩，前有序話：

|  |  |  |
| --- | --- | --- |
| 「 | 西洋人每歲孟冬以走馬角勝負，圍粵城河南之寶岡以為戲馬場。輸贏動計萬金，觀者如堵場焉。 | 」 |

詩度講到比賽係**連場騁逐比校獵，斑衣五色紛離披**。

據載喺清嘉慶二十一年（1816年），廣州河南寶崗就設咗馬場，搞中式賽馬，贏咗嘅人會攞錦旗仲畀埋傳統嘅全豬、餅餌。

到咗1951年，廣州市同海珠區當局組織啲機關幹部同工人、學生去寶岡起正式嘅運動場，喺第二年起好。期間係個好細規模嘅館仔，直到1985年開咗煤渣整嘅400米嘅跑道，同大型足球場，1997年加埋燈光設施。到1999年將原先嘅煤渣跑道改成塑膠跑道，重整咗體育場大門口、觀眾席同主席臺出嚟。2003年喺足球場鋪咗人造草皮。2010年亞運會期間，部分田徑足球賽試過喺呢間場館舉辦。

概況
--

場館佔地24283m²，建築面積7000幾m²，有2000幾個觀眾座位，有6條400m塑膠跑道，1個標準籃球場。入面有燈光夜場，可以全天候向市民提供足球、籃球、田徑等活動。

連出去
---

* 第二节 场地设施 广州市海珠区地方志信息网
* 广州亚运会场馆介绍——宝岗体育场 CCTV.com

1. ↑  羊城晚报 (2016-03-12). 〈清末的两则跑马伤人案〉. 鳳凰網.
2. ↑  大洋网-广州日报 (2012-05-17). 〈广州赛马历史赛况：万人空巷不为过 获胜奖品为乳猪〉. 新浪.
**可程式化邏輯控制器**（**programmable logic controller**）係一種專門用嚟控制機械運作嘅電腦。佢由CPU同埋內存為主，加埋電源模塊、數碼輸入輸出（DI/DO）、模擬輸入輸出（AI/AO）、直流輸出同埋通信模塊等等構成。

CPU工作模式
-------

一般嚟講CPU有三種工作模式：停止（Stop）、啟動（Startup）、運行（Run）。

停止模式下CPU毋執行程式，可以喺邇陣時下載程式入去。

啟動模式嗰陣，CPU會執行所有啟動邏輯（如果有嘅話），譬如內存同埋輸入輸出口嘅初始化等等；邇陣時CPU毋會響應中斷（interrupt），而係會捉佢哋留到運行模式嗰陣先處理。

運行嗰陣，CPU就執行掃描循環、毋停噉掃描啲輸入輸出口同埋程式，而且當中任意時刻都接受中斷；Run模式下用户都可以下載部分項目內容入到PLC。一般嚟講個循環會係噉樣：寫輸出口存儲器到物理輸出；從物理輸入複製啲狀態落輸入口存儲器；執行主程式（操作塊（OB））；自我測試診斷；喺循環過程中任意時刻響應中斷事件同埋通信請求。有啲PLC仲提供唨熱重啟（Warm Restart）方式，喺毋清除記憶體嘅情況下重啟。

用户程式
----

用户編輯得嘅程式可以有三種對等嘅程式語言：LAD、FBD、SCL，兩種編程結構：線性（linear）結構同埋模塊化（modular）結構。啲程式主要有幾大部份鬭成，即操作塊（OB）、函式同函式塊（FC/FB）、數據塊（DB）。操作塊定義唨程式嘅總體結構，有啲操作塊會有埋預定義行為同埋啟動事件，無論線性結構定模塊化結構都用到佢。函式同函式塊裏便包含唨某啲針對特定功能或者參數組合嘅程式碼，可以俾操作塊呼叫調用，用於模塊化結構入邊。數據塊裏便就存貯啲程式可以使到嘅數據。函式塊比起函式嚟講就多唨一個佢自用嘅存儲空間，即局部嘅數據塊。

定時同計數
-----

PLC支持定時或者計數功能。定時器係PLC編程入邊經常用到嘅組件，一般都係憑輸入、計數嚟對定時器個輸出進行特定操作。按照計數對應嘅效果，佢可以分為延時（計數嗰陣出特定時長On脈衝，滿則OFF；Pulse timer）、延遲（計數嗰陣出OFF，滿則On；On-delay timer）、延長（計數嗰陣出ON，滿則OFF；OFF-delay timer）等等。延遲仲可以有特殊嘅累計延遲（ON-delay Retentive timer），佢個計數可以著打斷或者繼續，直到數滿出On。

計數器都比較類似，好多時佢都係跟定時器一樣使埋IEC元件。佢可以係往上數（count up，CTU）計數器，往下數（count down，CTD）計數器，抑或係上下數兼有之（count up and down，CTUD）。對於重置返起點，往上數會帶重置0功能，往下數會帶重置定數（相當於頂上嘅0）功能，而上下數就兼有，以適應毋同需求。

考
-

1. 1 2  S7-1200 Easy Book, Siemens AG, 2015. A5E02486774-AG

| * 睇
* 傾
* 改
機械（gei1 haai6） |
| --- |
| 機械工程 · 電機工程 · 電動機械學 · 機械電子工程 · 機械人學 |
| 重要概念 | 
* 物理概念（力學 · 電磁學 · 熱力學 · 能量同廢熱 · 作功 · 功率）
* 系統
* 機械效益
* 電機
* 功能安全
* 自動化技術
* 永動機

 |  |
| 簡單機械 | 槓桿 · 輪軸（轆同軸） · 轤轆 · 斜面 · 楔 · 螺旋 |
| 構件 | 
* 機件（牙轆 · 凸輪 · 連桿機構）
* 結構件（啤令 · 彈弓 · 機械密封 · 緊固件）
* 感應器（智能）
* 執行器
* 可程式化邏輯

 |
| 渦輪同相關 | 水力渦輪 · 風力渦輪 · 風車 · 蒸汽渦輪 · 發電機 |
| 壓縮機同泵 | 阿基米德螺旋泵 · 注射器 · 液壓頂桿 · 真空泵 |
| 摩打 | 
* 電摩打（感應摩打）
* 噴射引擎
* 熱引擎（外燃機（蒸汽機 · 斯特靈引擎） · 偈（燃氣渦輪發動機 · 往復式））
* 睇埋引擎

 |
| 交通工具 | 
* 汽車
* 單車
* 鐵路同火車
* 船
* 潛水艇
* 航空器同識飛嘅機械（飛機 · 太空船）
* 翼型相關概念（𢃇 · 螺旋槳 · 舵 · 襟翼）

 |
| 鐘 | 擺鐘 · 石英鐘 · 原子鐘 · 計時器 |
| 電子架生 | 電子元件 · 真空膽 · 電晶體 · 二極管 · 電阻器 · 電容器 · 電感器 · 邏輯門 |
| 拉雜相關 | 工程學（結構工程 · 材料科學 · 控制理論） · 有限狀態機 · 工業同工業化 · 機動遊戲 · 電腦科學同 AI · 機械人 · 武器 · Mecha |
| 機械類 |
**銥星**（**Iridium**）係由圍繞地球總共66個運行緊嘅通訊衞星組成。呢個系統原先計劃由77個通訊衞星環繞地球運行，類似於化學元素銥（77號元素）嘅77個電子圍繞原子核運行，所以用銥來命名。雖然最後經過重新規劃證明66個衛星已經夠，但係據講因為66號元素鏑喺希臘文裏面嘅意思係「難以暗示或難以聯繫」，呢種含意同佢作為一個通訊系統唔相符而冇畀人接受，所以保留住原來嘅「銥星」呢個名。

史
-

銥星通訊服務由1998年11月1號開始，由1999年8月13號宣布破產，進入破產保護。

美國副總統戈爾打出第一個銥星電話。

由於使用率唔高搞到銥衞星計劃有財務困難。使用率唔高嘅原因部份係因為地面上嘅移動電話（例如GSM）系統覆蓋率嘅升高，同越嚟越普遍嘅國際漫遊服務做成好大嘅競爭壓力。雖然銥星提供全球性嘅通訊服務，但係佢太貴嘅通訊費亦都搞到使用率提升唔到。此外同地面嘅手提電話相比衞星手機太重、太貴都整到用起嚟好唔方便。

管理得唔好亦係成個計劃失敗嘅主要原因。

而家狀態
----

由於美國國防部對通訊嘅需求，所以銥星畀美國國防部廣泛使用緊，家下同國防部有關嘅通訊都系由美國夏威夷美國國防部專用嘅閘道聯絡，而一般商業語音、數據、傳呼通訊就係由亞利桑那州嘅閘道嚟進行。典型嘅銥星使用者包含航海人員、航空人員、政府機關、石化工業、科學家同經常旅行者。目前嘅銥星營運公司宣稱直到2005年12月31號為止大概有14.2萬個人客，比起2004年12月31號大概多咗24%，2005年營收都比2004年多咗55%。

由普通電話打到衞星手機嘅費用大概系每分鐘3到14緡美金，由銥衞星打到普通電話大概每分鐘1.5緡美金，銥星手機網內互打每分鐘少過1緡美金。銥星同其他衛星電話一樣因為語音壓縮咗，所以好容易畀聽嘅人認出，語音會有明顯延遲。銥衞星嘅通訊速率只有2,400波特每秒，所以語音資料一定要大幅度壓縮。語音編碼採用所謂嘅Advanced Multi-Band Excitation。

睇埋
--

* Globalstar
* Iridium flare
* Thuraya

出面網頁
----

* Iridium Satellite LLC
* Iridium flare predictions based on geographic location
* IridiumFlares prediction software
* Video of an Iridium flare
* Iridium information from Lloyd's satellite constellations
* *So how do you order Iridium satellite service?*（CNN）
* *Technical success and economic failure*（MIT)
* Service Provider Geoborders
**銘霖控股有限公司**（港交所：1106），之前叫**中國海景控股有限公司**，係自華智控股換取上市。喺賣咗生產智能系統業務後，而家做包裝同銷售，而生產電器塑料嘅比重最多。

銘霖控股原本喺創業板上市，嗰陣嘅上市號碼係8065.HK。2011年5月12號中國海景轉到主板上市。

管理層
---

* 主席同執行董事
	+ 李珍珍女士

* 執行董事
	+ 王欣先生
	+ 林偉雄先生
	+ 韋立移先生
	+ 鄭子堅先生

集團發展
----

2018年11月23號，中國海景董事會提議將公司英文同中文名由「Sino Haijing Holdings Limited 中國海景控股有限公司」改為「Ming Lam Holdings Limited 銘霖控股有限公司」。改名要等股東特別大會決議。 

2019年1月17號，公司用咗 1.85億港元收購東泰友邦物流全部股權，東泰友邦係一間提供倉儲物流服務嘅公司。

2019年2月8號，公司喺香港聯交所中文簡稱正式由中國海景改為銘霖控股。

參考
--

1. ↑  〈管理團隊〉. 公司網站司. 原著喺2019-07-01歸檔. 喺2019-02-02搵到.
2. ↑  〈將改名的中國海景(01106-HK)再現異動曾挫8.2%〉. 香港財華社. 2019-02-01. 喺2019-02-02搵到.
3. ↑  〈公司公告 更改公司名稱〉 (PDF). 2019-01-31. 原著 (PDF)喺2019-02-02歸檔. 喺2019-02-02搵到.

出面網頁
----

* 中國海景控股有限公司
**順騰國際（控股）有限公司**（簡稱**順騰國際控股**，英文：**Shunten International (Holdings) Limited**，港交所：0932），係香港一間藥妝公司。公司主要業務係喺香港同中國大陸經營中成藥、保健產品、中醫診所嘅品牌**御藥堂**（英文：**Royal Medic**）。

佢哋旗下嘅產品起用咗唔少無綫電視嘅藝人做代言人，包括陳豪、米雪、肥媽、黃建東、何遠東同埋苗僑偉等，加上佢哋長期喺無綫電視落廣告，所以被部分黃色經濟圈支持者視為藍店。

公司歷史
----

公司前身係陳恩德阿爸同妹妹喺2002年成立嘅**御藥堂集團控股有限公司**（英文：**A.S. Wat International Limited**）。直至2003年沙士事件，陳恩德加入公司，代理板藍根令公司規模擴大。

股份喺2013年10月11號喺港交所創業板上市，當時代碼係8185.HK，配售價為1.07港元，配售129,600,000股，集資1.4億港元。喺上市首日，收市報2.79港元，較招股價升咗1.6倍。直至2015年11月20號轉往主板上市。

2019年陳恩德將公司賣盤同辭去公司主席職務，之後公司名改埋做「順騰國際」，但「御藥堂」個牌子名無變。

部分產品
----

部分比較有名嘅產品包括「御藥堂破壁靈芝孢子」、「御藥堂培植蟲草菌絲體Cs-4」、「溶腩酵素」等。另外，佢哋同萬寧合作關係密切，喺萬寧開設咗唔少專櫃。

爭議
--

### 「御藥堂西藏頭期野生純冬蟲夏草」中成藥微生物超標

喺2007年5月，「御藥堂西藏頭期野生純冬蟲夏草」中成藥被驗出微生物超標，衛生署之後下令生產商回收，又忠告市民唔好再服用。之後有傳媒向御藥堂查詢，但御藥堂無回應。

### 「前列爽」疑膠囊藏活蟲

喺2012年5月，有市民投訴御藥堂旗下產品「前列爽」，指產品入面藏有昆蟲同傳出異味，其中一粒膠囊丸內更懷疑藏有類似蜘蛛或牛蜱嘅小昆蟲。御藥堂之後安排退錢同監控程序。

### 「溶腩酵素」功效被批評

2016年，註冊營養師曾欣欣曾經喺接受《仁聞報》嘅時候，以及自己喺《經濟日報》嘅專欄入面點名批評「溶腩酵素」，指無酵素能夠「溶腩」，而且產品入面嘅「精華」對瘦身完全無作用。

參考
--

1. ↑  〈禦藥堂集團控股有限公司簡介〉. 原著喺2014-12-01歸檔. 喺2013-09-30搵到.
2. 1 2  〈m18講場：禦藥堂靠沙士起家 賣板藍根發達〉. 《on.cc東網》 (香港中文). 2015-11-20. 原先內容歸檔喺2022-01-31. 喺2022-01-31搵到.
3. ↑  〈御藥堂集團控股有限公司配售資料〉 (PDF). 原先內容歸檔 (PDF)喺2016-03-05. 喺2013-09-30搵到.
4. ↑  〈御藥堂集團控股有限公司配售通告〉 (PDF). 原著 (PDF)喺2015-09-24歸檔. 喺2013-09-30搵到.
5. ↑  御藥堂擬上創板 毅信今招股 互聯網檔案館嘅歸檔，歸檔日期2013-10-02.星島日報 2013年9月30日
6. ↑  /01/FI1310010013.htm 「蚊型股」大混戰 御藥堂港深聯合加入火線 5新股共籌5億 互聯網檔案館嘅歸檔，歸檔日期2016年3月4號，.文匯報 2013-10-01
7. ↑  創板3新股掛牌爆升 互聯網檔案館嘅歸檔，歸檔日期2013年10月12號，.東方日報 2013-10-12
8. ↑  〈由香港聯合交易所有限公司創業板轉往主板上市通告〉 (PDF). 原著 (PDF)喺2017-03-29歸檔. 喺2015-11-19搵到.
9. ↑  "Royal Medic". *royalmedic.com.hk*. 喺2022-05-03搵到.
10. ↑  〈御藥堂請員工去旅行 靠新興媒體吸年輕客 | 創業〉. 《經濟一週》 (美國英文). 2019-01-20. 喺2022-05-03搵到.
11. ↑  〈米雪代言 御藥堂成藥微生物超標〉. 《明報》. 2007-05-08.`{{cite news}}`: CS1 maint: url-status (link)
12. ↑  〈回收御藥堂冬蟲夏草〉. 《蘋果日報》. 2007-05-08.`{{cite news}}`: CS1 maint: url-status (link)
13. ↑  〈港府要求御藥堂蟲草下架 - 大紀元〉. 《大紀元 www.epochtimes.com》 (繁體中文). 2007-05-08. 喺2022-05-03搵到.
14. ↑  〈「前列爽」疑膠囊藏活蟲 - 東方日報〉. *orientaldaily.on.cc*. 喺2022-05-03搵到.
15. ↑  Net, 經濟通 ET. 〈即時「溶腩」的代價|健康好人生 health〉. *ET Net*. 喺2022-05-03搵到.
16. ↑  〈酵素溶腩不成反致腹瀉〉. 《仁聞報 | Our Voice》 (美國英文). 喺2022-05-03搵到.

出面網頁
----

* 御藥堂官方網站
* 御藥堂Facebook
* 順騰國際（控股）有限公司官方網站
日本可愛文化代表：Hello Kitty
**可愛文化**（日文：かわいい文化）係指日本所引領嘅一種流行文化，自1970年代以來，「可愛」已經成為咗日本文化嘅重要要素，譬如大眾文化、娛樂、服裝、飲食、玩具、打扮、行為同禮節等，無一樣唔受佢影響。外國觀察家發現日本嘅可愛文化好得意，但有時又顯得怪異，因為日本人將呢種文化運用喺幾乎所有嘅生活領域中，甚至係人口統計學都係噉。呢種現象喺其他文化入面好可能代表嘅就係將細路仔嘅嘢用喺嚴肅嘅場合，畀人感覺好兒戲（例如政府出版物、公共告示牌、辦公室、軍方嘅廣告同埋民航機等等，數都數唔嗮）。

日本人嘅睇法
------

作為一種文化現象，「可愛」已經成為咗日本文化嘅一部分，亦成為咗日本嘅國家象徵之一。《酷日本》（日文標題：クール・ジャパン）嘅作者杉山知之相信，「可愛」早已深植喺日本嗰種以和為貴嘅文化入面。武藏大學社會學教授栗田宣義指出「可愛」喺日本係一個「好有魔力嘅詞」，只要係人類想像得到嘅嘢都可以係可愛嘅。

另一方面，對「可愛文化」抱懷疑態度嘅人認為可愛其實係人類童心未泯嘅象徵。但係有啲日本人認為「可愛文化」畀人感覺日本人始終唔願意長大，逃避殘酷嘅現實，亦危及咗傳統文化。但亦都有人認為可愛文化幫日本賺到大筆嘅錢，甚至為日本文化外交力量創造咗有利嘅籌碼。

對其他文化嘅影響
--------

可愛商品喺東亞國家或地區特別流行，例如韓國、臺灣同埋香港。其中尤其係臺灣受影響最犀利。

喺某啲亞洲同西方文化當中，鍾意日本流行文化嘅人經常將日文嘅「可愛」（**kawaii**，可愛い）同其他日文單詞連用，但實際上會造成誤用。「可愛」一般淨用喺御宅族次文化入面，美國歌手Gwen Stefani曾經喺佢嘅MV當中隨口講出咗呢個詞。

睇埋
--

* 可愛
* 萌
* 日本流行文化
* 日本街頭時尚

拎
-

1. 1 2  Quotes and paraphrases from: Yuri Kageyama (June 14, 2006). "Cuteness a hot-selling commodity in Japan". Associated Press.
2. ↑  本向外國推廣「卡哇伊文化」　動漫人物成文化大使 互聯網檔案館嘅歸檔，歸檔日期2009年3月14號，. Nownews, 2009年3月13日
3. ↑  〈卡哇伊熱潮 扭轉日本文化〉. 原著喺2015年6月10號歸檔. 喺2015年9月7號搵到.
4. ↑  〈"最可愛"的國度 日本 體驗東京的"卡哇伊"文化〉. 原著喺2015年11月17號歸檔. 喺2015年9月7號搵到.
5. ↑  *Wired*: "Cute Inc." URL accessed April 19, 2006.
6. ↑  Salon.com: "Gwen Stefani neuters Japanese street fashion to create spring's must-have accessory: Giggling geisha!" 互聯網檔案館嘅歸檔，歸檔日期2015年3月25號，.. URL accessed April 19, 2006.

出面網頁
----

* （繁體中文 - 香港）卡哇伊熱潮 扭轉日本文化
* （繁體中文 - 香港）日本文化 難解可愛魔咒
* （繁體中文 - 香港）日本「卡瓦伊」文化的幼稚力
* （大陸簡體）日本人生活離不開"卡哇伊"
* （大陸簡體）日本流行文化 可愛當道
* （大陸簡體）中日合拍動畫片 關公變卡哇伊？
**黃浴沂**，台灣國民黨政治人物，宜蘭縣議員。

簡歷
--

* 員山鄉民代表會主席
* 同樂國小員山國中家長會長
* 員山獅子會、宜縣青年聯誼會會長
* 員山民防、消防、守望相助隊總會長

爭議
--

### 嘲諷被性騷擾女消防員

2023年，宜蘭縣消防局傳出彭姓女消防員遭性騷擾，議會討論事件，但黃浴沂卻公然嘲諷受害人，話佢點解沖涼唔閂門，仲要求聲援消防員嘅民進黨議員林佩螢、林詩穎撤下標語。言論引起公眾嘩然，民進黨多名議員譴責黃浴沂，時代力量更表明佢唔道歉就發動罷免。

黃浴沂去到5月29號終於發新聞稿道歉，但就堅稱「被看的人不一定是對」 ，民進黨同時代力量都唔接受，林佩螢批評佢嘅聲明東扯西扯，企圖撇清責任；而時代力量黨部執行長郭稟翰亦表面要求黃浴沂公開道歉，時代力量唔會接受新聞稿道歉，又話黃嘅新聞稿完全無顯示任何悔意，甚至仲喺度推卸責任。

參考
--

1. 1 2 3 4  〈縣市議員〉. 《內政部全球資訊網-中文網》 (中文). 2020-06-30. 喺2023-05-31搵到.
2. ↑  自由時報電子報 (2023-05-29). 〈黃浴沂諷遭性騷女消防員 綠營、藍營議員互槓 - 政治〉. 《自由時報電子報》 (中文). 喺2023-05-31搵到.
3. ↑  〈黃浴沂公開道歉沒誠意 堅稱「被看的人不一定是對」〉. *Yahoo News* (中文). 2023-05-29. 喺2023-05-31搵到.
4. ↑  自由時報電子報 (2023-05-29). 〈黃浴沂嘲諷性騷被害人今道歉 民進黨、時代力量都嫌沒誠意 - 政治〉. 《自由時報電子報》 (中文). 喺2023-05-31搵到.
唔好同**隋棠**搞亂。
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**隋唐**，中國史一期。隋國統一南北，到大唐後期割據，五代十國止。

隋唐情況，同秦漢有啲似，秦國統一天下，革新政治，大興土木，耗民力，短暫而亡。種種建設，成就後來漢國。隋國步秦國後塵亡，唐國如漢國得利。

為免世族奪權，隋唐致力打破門閥世家，以科舉起用庶民，加強咗皇帝權力，唔再受制於世家。
《**甜甜私房貓**》（**チーズスイートホーム**，英文名**Chi's Sweet Home**）係日本女漫畫家湖南彼方（こなみかなた）一部同貓相關嘅漫畫作品，2004年開始喺講談社漫畫雜誌《Morning》登到2015年，係黑白漫畫，總共218集；單行本就係全彩色漫畫，出咗12本，香港中文版由正文社出，每章標題都以〈貓貓…〉（猫…）做開頭。

第一輯電視動畫版喺2008年3月31號至2008年9月26號由日本東京電視台播放，每集標題開頭係〈廖廖…〉（チー…），總共有104集；第二輯就喺2009年3月30號至2009年9月25號由東京電視台播放，日文名係**チーズスイートホーム あたらしいおうち**（英文名**Chi's New Address**）；第三輯係整成立體電腦圖像形式，2016年10月2號至2017年9月24號由東京電視台播放，日文名係**こねこのチー ポンポンらー大冒険**；第四輯同樣係整成立體電腦圖像形式，2018年4月8號開始由東京電視台播放，日文名係**こねこのチー ポンポンらー大旅行**。

簡介
--

描述一隻有黑灰斑紋嘅BB貓女同媽媽失散咗又唔識得返屋企，喺筋疲力盡行唔郁之際遇到一個跌親嘅細路仔洋平，自此由個洋平一家暫時照顧。因為個洋平屋企唔准養寵物，一家人要花盡心機唔畀鄰居發現隻BB貓，只係偏偏搵唔到新主人又同隻BB貓日久生情，越來越多得意同搞笑嘅生活回憶。經歷過一啲事之後，發現唔可以同隻BB貓分開，為咗繼續一齊生活，一家人終於搬去新公寓開展新生活，同埋識多咗新公寓鄰居嘅唔同寵物同埋第啲貓。

主要登場人物、動物
---------

### 山田家

搬屋之前係住喺舊公寓嘅102室；之後搬到新公寓嘅101室。

廖廖/噓噓/小奇（チー，Chi；配音：興梠里美）
一隻出咗世冇幾耐嘅虎紋貓，同屋企人失散後俾偶然經過嘅洋平同埋媽媽帶返屋企，由動物醫院診斷出係隻兩三個月大嘅貓乸。鍾意牛奶同鬆餅；驚動物醫院、狗同埋車。試過搶洋平嘅鬆餅同埋玩具，係隻強勢又鍾意做惡作劇嘅貓仔，但如果留低佢一隻貓看門口又會因寂寞而眼濕濕。雖然唔鍾意屋企人一直纏住佢唔放，但完全唔理佢又會不甘寂寞而想引人注意。雖然唔識講人話，但獨白會用類似幼兒語噉口齒不清嘅方式表達。
名嘅由來，係當洋平要去廁所就會講：「尿尿」（日文嘅「尿尿」發音同「チー」相同），就俾廖廖誤以為係叫緊佢，就噉順理成章變成佢個名。
洋平（ヨウヘイ，Youhei；配音：小櫻エツ子）
山田家嘅仔，係幼稚園學生，偶然發現一間可以養寵物嘅公寓。
爸爸（おとうさん；配音：木內秀信）
喺屋企做嘢嘅設計師。曾經因為帶廖廖去動物醫院而有一段時間俾佢討厭，之後因為着嘅名貴牛仔褲啱廖廖磨爪而再度得寵。
媽媽（おかあさん；配音：日高範子）
推測係全職家庭主婦，因為會畀廖廖嘢食，所以俾廖廖認定係山田家最偉大嘅人。
### 舊屋嘅鄰居

黑熊貓（ヒグマ猫；配音：梁田清之）
喺公寓周圍搞搞震嘅大黑貓，亦係廖廖第一位朋友，教識廖廖點樣同狗玩捉伊人同埋爬樹。山田家叫佢做「黑熊貓」，而廖廖叫佢做「黑色的」（クロいの），原本係舊公寓201室嘅寵物，後來俾管理員發現而成家人搬走咗。
後來黑熊貓同埋廖廖喺一次機會之下見返面。
### 新屋嘅鄰居

大衛（デイビット，David；配音：山口真弓）
102室草野家嘅狗，對主人相當忠心。後來成為廖廖克服到唔驚嘅狗。
米米（ミー；配音：小櫻エツ子）
103室古川家嘅兔仔，唔多出聲。
愛麗絲（アリス，Alice；配音：嶋村侑）
104室森家嘅摺耳貓。
竹丸（動畫叫ラッキー；配音：やまきしま）
105室花園家嘅鸚鵡，俾廖廖當係獵物。
### 其他

三色貓嬸嬸（三毛猫おばさん）
曾經幫過蕩失路嘅廖廖、相當親切嘅貓，識得廖廖嘅媽媽。

電視動畫
----

### 第一輯

2008年3月31號至9月26號，逢星期一至五上晝6:40至6:45由東京電視台播出，共104集。每星期頭四日播出動畫本篇；星期五就以《Chi's Sweet News》標題，介紹一啲由觀眾寄來嘅貓仔影像同埋相，唔計入集數內。每集連片頭曲在內播出時間大概3分鐘，係2008年度播出時段最短嘅動畫。

#### 製作人員

* 企畫：古川公平（講談社）、丸山正雄（Madhouse）
* 製作人：青木俊志（東京電視台）、小森健一（博報堂 DY Media Partners）、村山崇（Index Holdings）
* 系列構成：金春智子
* 動畫角色原案：淺香守生
* 動畫角色設計：小林明美
* 美術監督：勝井和子（アトリエブーカ）
* 色彩設計：大野春惠（DR TOKYO）
* 攝影統籌：石塚惠子（DR TOKYO）
* 音響監督：藤山房伸
* 音響效果：加藤昭二（Anime Sound Production）
* 音樂：META boys
* 音樂製作人：岡田こずえ、尾上政幸
* 動畫製作人：篠原昭、土田大亮
* 動畫製作：Madhouse
* 導演：增原光幸
* 製作：東京電視台、博報堂 DY Media Partners、Madhouse

#### 主題曲

* 片頭曲「おうちがいちばん」

歌：廖廖（興梠里美），作詞：畑亞貴，作曲、編曲：伊藤真澄
### 第二輯

2009年3月30號開始播到2009年9月25號，播放嘅電視台同埋時段同第一輯一樣。

#### 製作人員

* 製作人：熊本智孝、鈴木隆浩
* 攝影監督：石塚惠子
* 製作：チーズスイートホーム2009製作委員会

其餘嘅同第一輯一樣。

#### 主題曲

* 片頭曲「チーさな大冒険」

歌：松本梨香，作詞、作曲、編曲：栗田貴司
### 第三輯

2016年10月2號開始，逢星期日上晝7:00至7:15由東京電視台播出

#### 製作人員

* 監督：草野公紀
* 總製作人：北本かおり
* 系列構成：千葉美鈴
* 副監督：沓名健一
* 動畫角色設計：鴻巣智、皆川惠美里
* 美術總監：梅田年哉
* 編集：伊藤潤一
* 音響監督：中嶋聰彥
* 音響製作：HALF H・P STUDIO
* 音樂：近藤研二
* 製作人：湯ノ口智樹、小嶋慶也、高橋淳一郎、今村理人、Michele Zee、竹葉理沙、紅谷佳和
* 動畫製作人：北本かおり、立川真由美
* 動畫製作：Marza Animation Planet
* 製作：こねこのチー製作委員会

#### 主題曲

* 片頭曲「ねぇ」

歌：Perfume，作詞、作曲：中田ヤスタカ

出面網頁
----

* （日文） 《甜甜私房貓》官方網頁
* （日文） 連載週刊《Morning》 - 連載漫畫嘅房
* （日文） 日本Yahoo! - Chi's Sweet Home特集
* （日文） 東京電視台官方網頁 第二輯、第三輯
* （日文） Madhouse 作品介紹